বিচিত্র জীবন: দায়িত্বের ভারLatuExpress.com\nবিচিত্র জীবন: দায়িত্বের ভার\nলাতু এক্সপ্রেস ডট কম :: ২০ সেপ্টেম্বর, ২০১৮ ১১:৩৯ অপরাহ্ন\nছুটির দিন তাই রাজধানীর ব্যস্ততম শাপলা চত্বরে রোজকার মতো ব্যস্ততা নেই। ফুট ওভারব্রিজ দিয়ে রাস্তা পার হতে গিয়ে চোখে পড়লো ওভারব্রিজের এক কোণায় গুটিসুটি মেরে বসে থাকা মধ্যবয়সী এক লোকের দিকে। মুখে মাক্স, সামনে একটি ওজন মাপার মেশিন, কিছু মেডিকেল নথিপত্র, পাশের রেলিং এ ঝুলে আছে এক্স-রে, এমআরআই ফিল্ম! রাজধানীর অলিগলিতে বিচিত্র জিনিস দেখা খুব স্বাভাবিক। তবে কেন জানি লোকটাকে দেখে কৌতুহল নিবৃত্ত করতে এগিয়ে গেলাম। উদ্দেশ্য অনেকটা ‘একসাথে রথ দেখা এবং কলা বেচা’র মতো। ৫টাকা দিয়ে নিজের ওজনটাও দেখা হলো আর সেই সুযোগে মনের কৌতুহলও খানিকটা নিবৃত্ত করা ।\nওজন মাপার পর লোকটার কাছে কথায় কথায় জানতে চাইলে তিনি বললেন, ১৫ বছর আগে প্রমত্তা পদ্মার ভাঙ্গনে সর্বস্ব হারিয়ে স্বপরিবারে ঢাকায় এসে আশ্রয় নিয়েছিলেন। নানা চড়াই উৎরাই পেরিয়ে এক সময় সিএনজি চালিত অটোরিকসা চালানোর কাজকে পেশা হিসেবে বেছে নেন। এভাবে ভালই দিন কাটছিল তিন সন্তানের পিতা জমির উদ্দিনের। কিন্ত দু’বছর আগে একটি ভয়ানক এক সড়ক দুর্ঘটনায় বিপর্যয় নেমে আসে তার জীবনে। এ দুর্ঘটনায় তিনি প্রাণে বেঁচে গেলেও ভেঙ্গে গেছে তার মেরুদন্ড! ভাঙ্গা মেরুদন্ড নিয়ে তিনি এখন দাঁড়াতে পারেন না। জমির উদ্দিনকে আবার দাঁড়াতে হলে করতে হবে ১০লাখ টাকা ব্যয়ে অপারেশন। তাই রাস্তার মোড়ে বসে ভিক্ষার পরিবর্তে মেশিনের সাহায্য মানুষের ওজন মাপেন!\nদু’বছর ধরে ভাঙ্গা মেরুদন্ডের চিকিৎসার পেছনে ঘুরে ভেঙ্গে গেছে জমির উদ্দিনের পরিবারের অর্থনৈতিক মেরুদন্ডও। তার কাঁদে এখন পরিবারের ভরণ পোষণ, ছেলেমেয়েদের লেখাপড়া এবং নিজের চিকিৎসা ভার…!\nভাঙ্গা মেরুদন্ডের উপর এতো দায়িত্বের ভার নিয়ে কতদূর এগুতে পারবেন তিনি? এই উত্তর আমার জানা নেই। ওজন মাপার টাকাটা পরিশোধ করতে গিয়ে নিজের মধ্যে এক অবর্ণনীয় দুঃখের অনুভূতি সৃষ্টি হলো। রাজধানীর জনারণ্যে কিংবা নাগরিক চাকচিক্যের ভিড়ে এভাবে কত দীর্ঘশ্বাস গোমরে কাঁদে। শুনার কেউ নেই। কান থাকতেও যেন সবাই বধির হয়ে আছে…\nপূর্ববর্তী সংবাদ: তানজানিয়ায় ফেরিডুবিতে নিহত ৪২\nপরবর্তী সংবাদ: প্রস্তুত কুলাউড়ার নবাব বাড়ি, নিষিদ্ধ হাতি\nদেশে ফিরছেন বিপুলসংখ্যক প্রবাসীকর্মী, প্রভাব পড়বে রেমিটেন্সে\nসুস্থ থাকতে হলে চিনি পরিহার করতে হবে


শিক্ষাই আলো। সুশিক্ষাই জাতির মেরুদণ্ড। সুশিক্ষিত জাতি আগামীর ভবিষ্যৎ। এ উপদেশবাণীগুলোর চেয়েও শিক্ষার ইতিহাস অনেক পুরনো। কারণ শিক্ষার ভালো ফল পাওয়ার পরই সম্ভবত এই উপদেশবাক্যগুলোর জন্ম। মানবসভ্যতার বয়স যতদিন, শিক্ষার বয়সও ততদিন। কারণ মানুষকে সৃষ্টিকর্তা একজন জ্ঞানী ও খলিফা হিসেবে প্রেরণ করেছেন। উম্মতে মুহাম্মদির শিক্ষাব্যবস্থার সূচনা হয় সৃষ্টিকর্তার বাণী- পড় তোমার প্রভুর নামে যিনি তোমাকে সৃষ্টি করেছেন (সূরা: আলাক, আয়াত-১)। মসজিদে নববীতে অবস্থিত ‘সুফফা’ হলো ইসলামের প্রথম শিক্ষাকেন্দ্র বা বিশ্ববিদ্যালয়। রাসূল সা: ছিলেন প্রথম শিক্ষক এবং সাহাবিগণ প্রথম ছাত্র। এখান থেকে ইসলামী শিক্ষার ইতিহাস শুরু হয়। খোলাফায়ে রাশেদিন, উমাইয়া ও আব্বাসীয় খলিফাদের যুগে ইসলামী শিক্ষার ব্যাপক উন্নতি ঘটে এবং শিক্ষাব্যবস্থা একটি পরিপূর্ণতা লাভ করে। মুসলিম শাসিত ভারতীয় উপমহাদেশে মুসলিম শাসকগণ শিক্ষাব্যবস্থার ব্যাপক অবদান রাখেন। তারা ইসলামী শিক্ষার একটি বুনিয়াদি কাঠামো দাঁড় করিয়ে ছিলেন। শুধু রাজধানী দিল্লিতেই এক হাজার মাদরাসা ছিল। প্রফেসর ম্যাক্স মুলারের মতে ব্রিটিশ শাসনের আগে শুধু বাংলাতেই ৮০ হাজার মাদরাসা ছিল। ক্যাপ্টেন হেমিলটনের মতে, সিন্ধুর প্রসিদ্ধ ঠাট্টানগরীতে জ্ঞান-বিজ্ঞান এবং শিল্পকলার ৪০০ প্রতিষ্ঠান ছিল। ১৭৫৭ সালে পলাশির যুদ্ধের পরাজয়ের পর উপমহাদেশের মুসলিম শাসনের ইতি ঘটে। সূচনা হয় ইংরেজ শাসন। ইংরেজরা তাদের শাসনব্যবস্থা দীর্ঘদিন টিকিয়ে রাখার জন্য উরারফব ধহফ ৎঁষব নীতি প্রয়োগ করে। মূল লক্ষ্য ছিল দ্বিমুখী শিক্ষাব্যবস্থা চালু করে মুসলমানদের মধ্যে জাতিগত বিভেদ সৃষ্টি করা। ১৮৩৫ সালে লর্ড মেকেলের সুপারিশকৃত শিক্ষাব্যবস্থার মধ্যে দুই বিপরীতমুখী শিক্ষাব্যবস্থা প্রচলনের উদ্দেশ্য সুস্পষ্টভাবে লক্ষণীয়। তাদের এ নীতি সফলতার সাথে বাস্তবায়ন হয়েছে। ব্রিটিশ আমাদের এ দেশ থেকে চলে গেছে সেই ১৯৪৭ সালে ঠিকই কিন্তু তাদের সৃষ্ট শিক্ষাব্যবস্থা আজো অক্ষুণœ আছে। এ দীর্ঘ সময়ে পাঠ্যসূচিতে কিছুটা পরিবর্তন এলেও শিক্ষানীতির মূল কাঠামো আজো অপরিবর্তিত। কিন্তু আদর্শ জাতি গঠনে মাদরাসা শিক্ষার গুরুত্ব ব্যাপক।\nআল্লামা ইকবাল বলেন, খুদি বা রূহের উন্নয়ন ঘটানোর প্রক্রিয়ার নামই শিক্ষা। শিক্ষার ক্ষেত্রে ইসলামী আদর্শের কাজ হলো পরিপূর্ণ মানবসত্তার লালন করে এমনভাবে গড়ে তোলা। যার এমন একটি পূর্ণাঙ্গ কর্মসূচি যে, মানুষ তার দেহ, বুদ্ধিবৃত্তি এবং আত্মা তার বস্তুগত ও আত্মিক জীবন এবং পার্থিব জীবনের প্রতিটি কার্যকলাপের কোনোটিই পরিত্যাগ করে না। আর কোনো একটির প্রতি অবহেলা বা মাত্রাতিরিক্ত ঝুঁকেও পড়ে না। মিল্টনের মতে, শিক্ষা হচ্ছে শারীরিক ও মানসিক দিক দিয়ে বিকশিত মুক্ত সচেতন মানবসত্তাকে সৃষ্টিকর্তার সঙ্গে উন্নত যোগসূত্র রচনা করার একটি চিরন্তন প্রক্রিয়া যেমনটি প্রকাশিত হয়েছে মানুষের বুদ্ধিবৃত্তিক, আবেগগত এবং ইচ্ছাশক্তিসম্বন্ধীয় পরিবেশে। শিক্ষার উদ্দেশ্যই নৈতিক মূল্যবোধসম্পন্ন মানুষ তৈরি করা। সৃষ্টিকর্তার পক্ষ থেকে মানবজাতিকে সঠিক জীবন যাপনের জন্য যেসব নবী-রাসূলকে পৃথিবীতে পাঠানো হয়েছিল তাদের কাজ সম্পর্কে সৃষ্টিকর্তা বলেন, তারা আল্লাহর আয়াত বা নিদর্শন বা সত্য-মিথ্যার পার্থক্যের মানদণ্ড সম্পর্কে মানুষকে পড়ে শুনান। আত্মাকে পরিশুদ্ধ করেন আর শিক্ষা দেন জীবন যাপনের কৌশল। অথচ এর আগে তারা ছিল সুস্পষ্ট গুমরাহিতে নিমজ্জিত। (সূরা: জুমা, আয়াত ২)।\nইসলামী যুগের শুরুতে, মধ্যযুগে এবং অতি সাম্প্রতিক কালেও ঔপনিবেশিক যুগের আগ পর্যন্ত মুসলিম শিক্ষাপ্রতিষ্ঠানের গুরুত্ব ছিল কুরআন, হাদিস, সিরাত ও ফিকাহর ওপর। এর সাথে সাথে সমাজবিজ্ঞান, রাষ্ট্রবিজ্ঞান, যাবতীয় সায়েন্স এসবের গুরুত্ব ছিল। ইসলামে শিক্ষার গুরুত্ব সম্পর্কে যা বলা হয়েছে তা পৃথিবীর কোনো ধর্মগ্রন্থ বা মনীষীর বাণীতে পাওয়া যাবে না। কুরআনের প্রথম শব্দই ছিল শিক্ষাসংক্রান্ত। যেমন সৃষ্টিকর্তা বলেনÑ পড়–ন আপনার রবের নামে, যিনি সৃষ্টি করেছেন। সৃষ্টি করেছেন মানুষকে ঝুলে থাকা বস্তু থেকে। পড়ুন আর আপনার রব মহামহিমান্বিত। যিনি কলমের সাহায্যে শিক্ষা দিয়েছেন। শিক্ষা দিয়েছেন মানুষকে যা সে জানত না (সূরা: আলাক, আয়াত ১-৫)। রাসূল সা: হেরা গুহায় অহি প্রাপ্ত হয়ে ভীতসন্ত্রস্ত অবস্থায় ফিরে এসে তাঁর সহধর্মিণী খাদিজা রা:-এর কাছে সব ঘটনা খুলে বলেন। রাসূল সা: আল্লাহর পক্ষ থেকে শিক্ষা লাভ করে ঘোষণা করেনÑ আমি শিক্ষক হিসেবে প্রেরিত হয়েছি (ইবনে মাজাহ)। অন্যত্র ইরশাদ হচ্ছে- জ্ঞানার্জন প্রত্যেক মুসলিমের ওপর ফরজ (ইবনে মাজাহ )। নিরক্ষরতা দূরীকরণের লক্ষ্যে রাসূল সা: ঐতিহাসিক বদর যুদ্ধে যুদ্ধবন্দী ৭০ জনের মুক্তিপণ হিসেবে ঘোষণা করেন, যারা লেখাপড়া জানেন তারা ১০ জন নিরক্ষর ব্যক্তিকে অক্ষরজ্ঞান দান করে মুক্তি পাবেন। ইসলামের ইতিহাসে প্রথম আনুষ্ঠানিক শিক্ষাপ্রতিষ্ঠান হিসেবে পরিচিতি সেটা হলো দারুল আরকাম। বিশিষ্ট সাহাবি হজরত আরকাম রা: ছিলেন এই ঘরের মালিক। মুসলমান হওয়ার পর তিনি ইসলামের জন্য এই ঘরটি ওয়াকফ করে দেন।\nমদিনার মুসলমানদের আবেদনের পরিপ্রেক্ষিতে রাসূল সা: হজরত মুসাব ইবনে উমায়ের (রা:)কে শিক্ষক হিসেবে মদিনায় প্রেরণ করেন। তিনি আবু উসামা ইবনে জুরারার বাড়িতে অবস্থান করে কুরআন শিক্ষা দিতেন। সেটিই মদিনার প্রথম শিক্ষালয় হিসেবে পরিগণিত হয়। হিজরতের সময় রাসূল সা: এর বাহন উটনী আবু আইয়ুব আনসারী রা: এর বাড়িতে গিয়ে থেমে যায়। রাসূল সা: সেই বাড়িতে অবস্থান করে প্রায় আট মাস শিক্ষাক্রম চালিয়ে যান। মসজিদে নববীর উত্তর পাশে খেজুর পাতায় ছাউনি দিয়ে একটি আবাসস্থল নির্মাণ করা হয়। এটি ইসলামের ইতিহাসে সুফফাহ নামে পরিচিত। সেখানকার অধিবাসীরা আহলে সুফফাহ নামে পরিচিত। রাসূল সা:-এর শিক্ষাব্যবস্থা ছিল একীভূত শিক্ষাব্যবস্থা। সেখানে কোনো ভেদাভেদ ছিল না। সবাই জ্ঞান লাভের সমান সুযোগ পেত। রাসূল সা: কন্যাসন্তানদের শিক্ষা দানের ব্যাপারে যথেষ্ট উৎসাহ প্রদান করেছেন। রাসূল সা: ইরশাদ করেন, যে ব্যক্তি তিনটি কন্যাসন্তানকে লালন-পালন করবে, তাদেরকে শিষ্টাচার শিক্ষা দেবে, তাদের বিয়ে দেবে এবং তাদের সাথে ভালো আচরণ করবে, সে জান্নাতে প্রবেশ করবে (আবু দাউদ)। রাসূল সা: এর সহধর্মিণী আয়শা (রা:) শিক্ষা-দীক্ষায় বিরাট অবদান রাখেন। তিনি হাদিস, ফিকাহ শাস্ত্রসহ সব বিষয়ে ব্যুৎপত্তি অর্জন করেন। তাঁর থেকে ২ হাজার ২১০টি হাদিস বর্ণিত হয়।\nইলমই হলো আল্লাহর কাছে মর্যাদা বৃদ্ধির প্রথম উপায়। সৃষ্টিকর্তা বলেন, তোমাদের মধ্যে যারা ঈমান এনেছে এবং যাদেরকে ইলম বা জ্ঞান প্রদান করা হয়েছে তাদের মর্যাদা আল্লাহ বাড়িয়ে দেবেন (সূরা: মুজাদালা, আয়াত- ১১)। ইলম শিক্ষা করার জন্য পথচলা, হাঁটা, কষ্ট করা ইত্যাদিও ইবাদত। এগুলোর মর্যাদা আল্লাহর কাছে অত্যন্ত বেশি। (বুখারি, মুসলিম)। শিক্ষা অর্জনের ক্ষেত্রে কারির মর্যাদা সম্পর্কে আব্দুল্লাহ ইবনে আমর (রা:) থেকে বর্ণিত- রাসূল সা: ইরশাদ করেন- কুরআনের কারিকে বলা হবে পড়ুন এবং সিঁড়ি বেয়ে উপরের দিকে উঠতে থাকুন এবং সুমধুর কণ্ঠে পড়তে থাকুন যেভাবে তারতিলের সাথে দুনিয়াতে পড়েছেন। নিশ্চয় আপনার গন্তব্য হবে সেখানে যেখানে পড়া শেষ হবে (তিরমিজি, আবু দাউদ )। জাবির ইবনে আব্দুল্লাহ (রা:) থেকে বর্ণিত- রাসূল (সা:) ইরশাদ করেন- আলিম ও আবেদের পুনরুত্থান হবে। অতঃপর আবেদকে বলা হবে তুমি জান্নাতে যাও। আর আলেমকে বলা হবে তুমি দাঁড়াও, যাতে তুমি যে শিক্ষা দিয়েছ সে কারণে সুপারিশ করতে পারো (বায়হাকী)।\nমাদরাসা শিক্ষার ক্ষেত্রে বড় অবদান হলো সৎ ও আদর্শ ব্যক্তি গঠন। পলাশির যুদ্ধে পরাজয়ের পর ইসলাম ও মুসলমানদের যে অপূরণীয় ক্ষতি হয়েছিল তা থেকে উত্তরণের নিমিত্তে ১৮৬৬ সালের ৩০ মে হযরত মাওলান ক্বাসেম নানুতবী (রহ:) প্রতিষ্ঠা করেন দারুল উলুম দেওবন্দ মাদরাসা। স্যার সৈয়দ আহমদ খান স্থাপন করেন আলীগড় বিশ্ববিদ্যালয়। ১৭৮১ সালে মুসলমানদের চাপের মুখে আরবি শিক্ষার ব্যবস্থা স্বরূপ কলকাতায় (পশ্চিমবঙ্গে) বর্তমান ঢাকা আলিয়া মাদরাসা প্রতিষ্ঠা করা হয়। ১৯৪৭ সালে দেশ স্বাধীন হওয়ার পর ঢাকায় স্থানান্তর করা হয়।\nমাদরাসা শিক্ষায় শিক্ষিত লোকেরা তাহজিব-তমদ্দুন, কৃষ্টি-সভ্যতা, দীন-ঈমান, ইজ্জত-আবরু ইত্যাদি সংরক্ষণে ঐতিহাসিক ভূমিকা পালন করেন। মাদরাসা শিক্ষায় শিক্ষিত লোকদের অনৈতিক কাজে যেমনÑ চুরি, ডাকাতি, হত্যা, ব্যভিচার, সুদ, ঘুষ, দুর্নীতি, মাদক ইত্যাদির সাথে সংশ্লিষ্টতা উল্লেখ করার মতো নজির তেমন পাওয়া যায় না। মাদরাসায় শিক্ষা গ্রহণ করে শিক্ষার্থীরা সরকারি-বেসরকারি বিভিন্ন চাকরি করার পাশাপাশি মসজিদে জুমার খুতবা, ওয়াজ মাহফিল, সভা-সেমিনার ও ব্যক্তিগতভাবে মানুষকে কুরআন-সুন্নাহর আলোকে সৎভাবে জীবনযাপন করার উপদেশ দেন। তাদের উপদেশ শুনে সাধারণ মানুষ সৎভাবে জীবনযাপন করার চেষ্টা করেন। তা ছাড়া সরকারি ও বেসরকারি মাদরাসাগুলো অনেক দরিদ্র পরিবারের সন্তান ও অসহায় এতিম শিশুদের বিত্তবানদের সহযোগিতায় নিরক্ষরতা দূরীকরণে উল্লেখযোগ্য অবদান রাখছে। অতএব সৎ ও আদর্শ জাতি গঠনে মাদরাসা শিক্ষার ভূমিকা অস্বীকার করার সুযোগ নেই।\nরাসূল (সা:) শিক্ষার আলো দিয়ে একটি বর্বর ও অশিক্ষিত জাতিকে সুশিক্ষিত ও সুশৃঙ্খলিত ও সর্বোত্তম জাতিতে\nরূপান্তর করতে সক্ষম হন। আমাদেরও উচিত মাদরাসা শিক্ষার উন্নয়ন ঘটিয়ে এমন একটি পর্যায়ে নিয়ে আসা যাতে আমাদের স্কুল-কলেজ ও বিশ্ববিদ্যালয়ের সাথে তেমন কোনো পার্থক্য না থাকে। আবার স্কুল, কলেজ ও বিশ্ববিদ্যালয়ের শিক্ষায় ইসলামী আদর্শ ও মূল্যবোধের সমন্বয় ঘটিয়ে এমন একটা পর্যায়ে নিয়ে আসা উচিত যাতে মাদরাসা শিক্ষার ইসলামী ধ্যান-ধারণা ও পরিবেশের সাথে তেমন কোনো পার্থক্য না থাকে। নৈতিক, আদর্শিক ও চারিত্র্যিক দৃঢ়তাসম্পন্ন জনশক্তি উৎপাদনের জন্য ধর্মীয় মূল্যবোধ চর্চার কোনো বিকল্প নেই। এই গুরুত্বপূর্ণ দিকটি অবশ্যই শিক্ষাব্যবস্থায় অগ্রধিকার পাওয়া উচিত।\nসর্বোপরি ইসলাম একটি পূর্ণাঙ্গ জীবনব্যবস্থা। তাই সন্তানকে পরিপূর্ণ ইসলামী শিক্ষাদানের যথাযথ ব্যবস্থা করা নৈতিক দায়িত্ব। এটা নবুয়তি কাজের অন্তর্ভুক্ত।\nপিতা-মাতা সন্তানের প্রতি দায়িত্ব পালনে অবহেলা করলে পরকালে তাদের আসামির কাঠগড়ায় দাঁড়াতে হবে। সৃষ্টিকর্তা বলেন, হে আমাদের পালনকর্তা, যেসব জিন ও মানুষ আমাদেরকে পথভ্রষ্ট করেছিল, তাদেরকে দেখিয়ে দাও, আমরা তাদেরকে পদদলিত করব, যাতে তারা যথেষ্ট অপমানিত হয় (সূরা: হা-মীম-সিজদা, আয়াত-২৯)। অতএব আদর্শ জাতি গঠনে মাদরাসা শিক্ষা এক অপরিহার্য মাধ্যম।\nমাতৃভাষা চর্চা কী বলে ইসলাম\nরাজনৈতিক কারণে খালেদা জিয়ার জামিন হচ্ছে না : মওদুদ দ. কোরিয়ায় করোনায় আক্রান্তের সংখ্যা ২০০০ ছাড়িয়েছে একাদশে ভর্তির আবেদন হবে শুধু অনলাইনে বাংলাদেশ-জিম্বাবুয়ে ওয়ানডে'র টিকেটের দাম কত? ভাঙ্গায় ট্রাকচাপায় পুলিশ কনস্টেবল নিহত ডিজনিল্যান্ডে নয়, ভারাক্রান্ত মনেও দুঃস্থদের পাশে অজি খুদে আসাদকে এ হামলার চড়া মূল্য দিতে হবে : তুর্কি ভাইস প্রেসিডেন্ট এ যেন ‘ইন্ডিয়া-পাকিস্তান বর্ডার’ দিনে গ্রেফতার, রাতে 'বন্দুকযুদ্ধে' নিহত সুস্থ হয়ে স্কুলে যেতে চায় আবিদা করোনা আতঙ্কে টোকিও’র ডিজনি পার্ক বন্ধ


০৬ জুন ২০২০, ১০:৪১\nআপডেট: ০৬ জুন ২০২০, ১০:৫০\nকরোনা–বন্ধের মধ্যেও ঢাকা মহানগরে নারী ও শিশু নির্যাতনের প্রায় ২০০টি মামলা হয়েছে। সবচেয়ে বেশি অভিযোগ ধর্ষণসংক্রান্ত, তারপর যৌতুক ও অপহরণের। সেবাদাতা আর অধিকারকর্মীরা বলছেন, হাসপাতাল বা থানায় যাওয়া কঠিন ছিল, গণমাধ্যমেরও মনোযোগ ছিল মহামারিতে। ঘটনা সম্ভবত আরও বেশি।\nঢাকার চিফ মেট্রোপলিটন ম্যাজিস্ট্রেট (সিএমএম) আদালতের সাধারণ নিবন্ধন খাতায় রাজধানীর ৫০টি থানায় হওয়া মামলার মূল বিবরণ থাকে। এ প্রতিবেদক গত ২৬ মার্চ থেকে ৩ জুনের হিসাব খতিয়ে নারী ও শিশু নির্যাতনের অন্তত ১৯৭টি মামলার হদিস পেয়েছেন।\nএগুলোর মধ্যে ধর্ষণের মামলা ৫৬টি এবং গণধর্ষণের ৮টি। ধর্ষণচেষ্টার মামলা আছে ১৪টি। যৌতুকসংক্রান্ত নির্যাতনে মামলার সংখ্যা ৫১। লকডাউনের মধ্যেও অপহরণের ৩৬টি মামলা হয়েছে। শ্লীলতাহানির মামলা ১৮টি। সাতটি মামলা হয়েছে শারীরিক নির্যাতনের অভিযোগে। নারী ও শিশু নির্যাতন দমন আইনে করা এই মামলাগুলো বাদে পর্নোগ্রাফি নিয়ন্ত্রণ আইনে আরও সাতটি মামলা হয়েছে।\nফাহমিদা আক্তার ঢাকা মেডিকেল কলেজ হাসপাতালে ওয়ান স্টপ ক্রাইসিস সেন্টারের (ওসিসি) আইনজীবী। সেন্টারটি নির্যাতনের শিকার নারী ও শিশুদের জন্য। ফাহমিদা বলছেন, প্রতিদিনই সেন্টারে ভুক্তভোগী কেউ না কেউ আসছেন।\nবহু বছর ধরে নারী ও শিশু নির্যাতন নিয়ে কাজ করা এই মানবাধিকারকর্মী প্রথম আলোকে বলেন, ‘লকডাউনের এই সময়েও ধর্ষণ, গণধর্ষণ, যৌতুকের জন্য নির্যাতনের ঘটনা মোটেও কমেনি। প্রতিদিনই ঘরের ভেতর নারীরা নির্যাতনের শিকার হচ্ছেন।’\nগত মে মাসে যৌন নির্যাতনের শিকার ২৩ জন নারী ওসিসিতে ভর্তি হয়ে চিকিৎসা নিয়েছেন। শারীরিক নির্যাতনের শিকার হয়েছেন তিনজন। আরও ১৮ জন হাসপাতালের বহির্বিভাগে চিকিৎসা নিয়েছেন।\nরাজধানীতে মামলার হিসাব বলছে, লকডাউনে মূলত ঘরের মধ্যে ধর্ষণসহ নারী ও শিশু নির্যাতন চলেছে। এটা আংশিক চিত্র।\nগ্রাফিক্স নিউজের ভেতরে যাবে।\nওসিসির সমন্বয়ক বিলকিস বেগম বলছেন, করোনার কারণে সাধারণ ছুটি থাকায় গণপরিবহন বন্ধ ছিল। অনেকে নির্যাতনের শিকার হয়েও হাসপাতাল, থানা বা আদালতে যেতে পারেননি। করোনা সংক্রমণের ভয়ে অনেকে হাসপাতালে আসেননি। প্রথম আলোকে তিনি বলেন, লকডাউন ওঠার পর এখন অনেকে ওসিসিতে আসছেন।\nএদিকে পুলিশের সাবেক মহাপরিদর্শক (আইজিপি) মোহাম্মদ নুরুল হুদা বলছেন, পুলিশের কাছে অপরাধের যে রিপোর্ট আসে, তার বাইরে অনেক ঘটনা থাকে। প্রথম আলোকে তিনি আরও বলেন, আইনশৃঙ্খলা রক্ষাকারী বাহিনীর সদস্যরা করোনার পরিস্থিতিতে নানা কাজে ব্যস্ত। নারী ও শিশু নির্যাতনের দিকে মনোযোগ কিছুটা কমে যেতে পারে।\nসাবেক এই আইজিপি বলেন, মহামারির কালে পশ্চিমা বিশ্বে নারী ও শিশু নির্যাতন বাড়ছে। এ দেশেও তেমনটা ঘটা সম্ভব। গৃহবন্দী মানুষের আয় কমে গেছে, নানান হতাশা রয়েছে। নারী ও শিশুদের নির্যাতনের ঝুঁকি বাড়ছে। এখন বিষয়টিকে অগ্রাধিকার দিতে হবে। নির্যাতনের ঘটনাগুলো যথাযথ তদন্ত করে দোষীদের বিচারের আওতায় আনতে হবে।\nগৃহবন্দীকালে ধর্ষণ ও নির্যাতন\nএ প্রতিবেদক গত আড়াই মাসে দায়ের হওয়া ধর্ষণসংক্রান্ত ৭৮টি মামলার মধ্যে অন্তত ১৪টির কাগজপত্র খুঁটিয়ে পর্যালোচনা করেছেন। প্রবণতা বলছে, ভুক্তভোগী নারী ও শিশুরা মূলত ঘরের ভেতরে পরিচিত মানুষদের হাতে যৌন নির্যাতনের শিকার হয়েছেন। অনেকেই তারা শিশু গৃহকর্মী।\nরাজধানীর বাড্ডা এলাকায় তৌহিদুল ইসলামের (৩০) বাসায় গত জানুয়ারি মাসে গৃহকর্মী হয়ে আসে ১৫ বছর বয়সী একটি মেয়ে। মেয়েটি গত ৮ মে বাড্ডা থানায় গৃহকর্তার বিরুদ্ধে ধর্ষণের মামলা করেছে। অভিযোগ, কাজে যোগদানের পর থেকে গত ২৪ এপ্রিল পর্যন্ত তৌহিদুল একাধিকবার তাকে ধর্ষণ করেছেন।\nএজাহারে মেয়েটি লিখেছে, স্ত্রী কাজে বেরোলে হত্যার ভয় দেখিয়ে তৌহিদুল তাকে ধর্ষণ করতেন। পুলিশ গত ৯ মে তাঁকে গ্রেপ্তার করেছে। তিনি এখন কারাগারে আছেন। বাড্ডা থানার উপপরিদর্শক (এসআই) মো. বশিরুল ইসলাম আদালতে দেওয়া প্রতিবেদনে লিখেছেন, আসামির স্বভাবচরিত্র ভালো না। তিনি গৃহকর্মী কিশোরীকে ধর্ষণ করেছেন। সে এখন দুই মাসের অন্তঃসত্ত্বা।\nগত ২৮ মে বাবার বিরুদ্ধে ধর্ষণের অভিযোগ এনে উত্তরা পশ্চিম থানায় মামলা করেছেন ১৮ বছর বয়সী একজন নারী। এজাহারে দেখা যায়, তাঁর মা নেই। তিনি বাসাবাড়িতে কাজ করতেন। পরে বাবার কাছে আশ্রয় নেন।\nগত ডিসেম্বর মাস থেকে বাবা তাঁকে ভয়ভীতি দেখিয়ে ধর্ষণ করছিলেন। উত্তরা পশ্চিম থানার পরিদর্শক (অপারেশন) মো. আলমগীর গাজী প্রথম আলোকে বলেন, লকডাউনেও এ নির্যাতন চলছিল। মেয়েটি মামলা করার পর বাবা পালিয়েছেন। তাঁকে ধরতে অভিযান চলছে।\nরাজধানীর পল্টন এলাকায় একটি বাসায় গত ফেব্রুয়ারি মাসে চার হাজার টাকা বেতনে কাজ নিয়েছিল ১২ বছর বয়সী একটি মেয়ে। গত ২৯ মে তার বড় বোন পল্টন থানায় একটি মামলা করেন। এজাহারে তিনি অভিযোগ করেন, আসামি গৃহকর্ত্রী আসমা আক্তার ওরফে রুমা ও তাঁর কিশোর ছেলে গত ১৫ মে মেয়েটির গায়ে গরম পানি ঢেলে দেন।\nমেয়েটির শরীরের বিভিন্ন অংশ ঝলসে যায়। এ ছাড়া আসামিরা তাকে ক্রিকেট ব্যাট দিয়ে পিটিয়ে গুরুতর জখম করেন। প্রথম আলোর কাছে মেয়েটির আহত-ক্ষতবিক্ষত অবস্থার ভিডিও চিত্র আছে।\nবড় বোন প্রথম আলোকে বলেন, মেয়েটিকে কোনো বেতনও দেওয়া হয়নি। বোন বলেন, আসামিরা পৈশাচিক কায়দায় নির্যাতন করেছে। এর দৃষ্টান্তমূলক শাস্তি চাই। মেয়েটি ৪ মে সিএমএম আদালতে জবানবন্দী দিয়ে বিবরণ জানিয়েছে।\nরাজধানীর একটি বেসরকারি হাসপাতালের একজন নারী কর্মকর্তা এবং পুরুষ কর্মকর্তার মধ্যে প্রেমের সম্পর্ক ছিল। ওই নারী কর্মকর্তা গত ২০ এপ্রিল পুরুষটির বিরুদ্ধে পল্লবী থানায় মামলা করেন। তাঁর এজাহার অনুযায়ী, আসামি তাঁকে বিয়ের প্রলোভন দেখিয়ে একাধিকবার ধর্ষণ করেছেন। অন্তরঙ্গ মুহূর্তের ছবি আসামি তাঁর এবং আরও কয়েকজনের মেসেঞ্জারে পাঠিয়েছেন। পুলিশ আসামিকে গ্রেপ্তার করে কারাগারে পাঠিয়েছে।\nজাতীয় মহিলা আইনজীবী সমিতির সভাপতি সালমা আলী প্রথম আলোকে বলেন, করোনাকালে সবাই ঘরে রয়েছেন। অনেক পুরুষের আয়রোজগার বন্ধ। নানা রকম কারণেই নারী ও শিশুর ওপর যৌন ও অন্যান্য নির্যাতন চলছে। দ্রুত তদন্ত ও ন্যায়বিচার নিশ্চিত করা খুব জরুরি।\nশিশু নির্যাতন নারী নির্যাতন আইন ও বিচার অপরাধ


হালনাগাদ :২০১৭-১২-০২,\t১৭:১৬\nপরনিন্দা করাকে সন্ত্রাসবাদের থেকেও ভয়ঙ্কর বলে মন্তব্য করেছেন রোমান ক্যাথালিক ১২০ কোটি ক্যাথলিক খ্রিস্টানদের ধর্মগুরু পোপ ফ্রান্সিস। একইসঙ্গে বাংলাদেশকে সাম্প্রদায়িক সম্প্রীতির প্রকৃষ্ট উদাহরণ বলেও জানান তিনি। বাংলাদেশ সফরের শেষ দিনে শনিবার সকালে তেজগাঁওয়ের মাদার তেরেসা হোমে এক অনুষ্ঠানে এমন মন্তব্য করেন পোপ। এর আগে শনিবার সকাল ১০টায় তেজগাঁওয়ের মাদার তেরেসা হোমে উপস্থিত হয়ে পোপ ফ্রান্সিস সবার সঙ্গে শুভেচ্ছা বিনিময় করেন। সবাইকে পরচর্চা বা নিন্দা করা থেকে বিরত থাকারও আহ্বান জানান রোমান ক্যাথলিকদের সর্বোচ্চ এই ধর্মগুরু। আর্তমানবতা ও পীড়িতদের কল্যাণে তিনি প্রার্থনা করবেন এবং সবাইকে প্রার্থনা করার আহ্বান জানান পোপ।\nএ সময় বাংলাদেশের বিভিন্ন এলাকায় কাজ করা কয়েকজন খ্রিস্টান পুরোহিত বাংলাদেশ ও দেশের মানুষের কল্যাণে তাদের কার্যক্রম পোপের সামনে তুলে ধরেন। পোপ ফ্রান্সিস তার বক্তব্যে, নিজেদের সব ধরনের বিভেদ থেকে দূরে থাকার আহ্বান জানান। পোপ ফ্রান্সিস বৃহস্পতিবার তিনদিনের বাংলাদেশ সফরে ঢাকায় পৌঁছান। তিনি মিয়ানমার থেকে বাংলাদেশে এসেছেন। উল্লেখ্য দুই পরিচয়ে পোপের এবারের এই সফর প্রথমত, ৩১৯ একর আয়তনের ক্ষুদ্রতম রাষ্ট্র ভ্যাটিকানের রাষ্ট্রপ্রধান হিসেবে, দ্বিতীয়ত রোমান ক্যাথলিক গির্জার মহামহিম ও সর্বজনীন যাজক হিসেবেও পোপ ফ্রান্সিস এই সফরে এসেছেন। ২০১৩ সালের ১৩ মার্চ ভ্যাটিকানের ২৬৬তম পোপ নির্বাচিত হন ফ্রান্সিস। রোমের বিশপ হিসেবে তিনি বিশ্বব্যাপী ক্যাথলিক চার্চ এবং সার্বভৌম ভ্যাটিকান সিটির প্রধান। পোপ ফ্রান্সিসের জন্ম ১৯৩৬ সালের ১৭ ডিসেম্বর আর্জেন্টিনার বুয়েনস আইরেসে। ক্যাথলিক পুরোহিত হিসেবে তার অভিষেক হয় ১৯৬৯ সালে। পুরো আমেরিকা অঞ্চল এবং দক্ষিণ গোলার্ধ থেকে নির্বাচিত প্রথম পোপ তিনি। বাংলাদেশ সফরে আসা তিনি তৃতীয় পোপ। সর্বশেষ পোপ জন পল এসেছিলেন ৩১ বছর আগে ১৯৮৬ সালের ১৯ নভেম্বর ভ্যাটিকানের পোপ জন পল দ্বিতীয় সরকারি সফরে বাংলাদেশে আসেন। আজ বিকেল ৫টায় তিনি পোপ ঢাকা ত্যাগ করবেন।\nরোহিঙ্গারা পোপের কাছে রাখাইনে শান্তিরক্ষী মোতায়েনের দাবি জানিয়েছে\nপোপ ফ্রান্সিসকে রাখাইনে শান্তি ফেরাতে জাতিসংঘ শান্তিরক্ষী মোতায়েনের দাবি জানিয়েছেন রোহিঙ্গারা। তারা নিরাপদ রাখাইন চেয়েছেন।\nশুক্রবার কক্সবাজারের বালুখালি ক্যাম্প থেকে আসা নারী, শিশু, বৃদ্ধ, যুবকসহ ৩ পরিবারের ১৬ রোহিঙ্গাকে কাকরাইলের গির্জা প্রাঙ্গণে সাক্ষাৎ দিয়েছেন পোপ ফ্রান্সিস।\nপোপ ফ্রান্সিসকে বর্মী বাহিনীর হত্যা-ধর্ষণ-নিপীড়নের ভয়ঙ্কর বয়ান শুনিয়েছেন রোহিঙ্গারা। রাখাইনে নিরাপত্তা ও মর্যাদার সঙ্গে ফেরত যাওয়ার পরিবেশ নিশ্চিত করতে পোপের সহায়তা চেয়েছেন। কাকরাইলের গির্জা প্রাঙ্গণে পোপ ফ্রান্সিসের সঙ্গে সাক্ষাতের সময় এ দাবি তুলে ধরেন রোহিঙ্গারা।\nশওকত আরা নামের এক রোহিঙ্গা কিশোরীর বাবা মা, ভাই বোনসহ ১১ জনকে হত্যা করেছে বর্মী বাহিনী সেই কাহিনি শুনে পোপ ফ্রান্সিসের চেহারায় বিষাদের ছায়া নেমে আসে। এসময় ১৬ বছর বয়সী সব হারানো কিশোরী শওকত আরা সহ ১৪ জন নারী ও পুরুষ বক্তব্য মনোযোগ দিয়ে শোনেন পোপ ফ্রান্সিস।\nএ সময় শওকত আরার একান্নবর্তী পরিবারের বেঁচে যাওয়া অপর ব্যক্তি তার চাচা জাফর আলম মঞ্চে ছিলেন। তিনি সৌভাগ্যবশত বেঁচে যান। তার হাতে গুলি লেগেছিল। তিনি মারাত্মক আহত অবস্থায় সীমান্ত পাড়ি দিয়ে বাংলাদেশে আসতে সক্ষম হয়েছেন। পোপের সাক্ষাৎ পেয়ে জাফর সেই গুলির ক্ষতচিহ্ন দেখিয়েছেন।\nপোপ ফ্রান্সিস রোহিঙ্গাদের মধ্যে কথা বলতে আগ্রহী প্রত্যেক ব্যক্তির কথা শুনেছেন। এ সময় পোপের চেহারায় ছিল বিষাদের চিহ্ন। তিনি তাদের সবাইকে উপহারও দিয়েছেন। মঞ্চে দাঁড়িয়ে রোহিঙ্গাদের সঙ্গে প্রায় ৩০ মিনিট সময় কাটিয়েছেন পোপ।\nরোহিঙ্গাদের কথা বলা শেষ হওয়ার পর পোপ ফ্রান্সিস বলেন, যারা আপনাদের ওপর নির্যাতন করেছে সবার পক্ষ থেকে আমি ক্ষমা চাচ্ছি। মহান হৃদয়বলে আমাদের ক্ষমা করে দিন। তিনি বলেন, আপনাদের দুঃখ-দুর্দশার কথা আমরা জানি। আপনাদের অধিকার ফেরত না পাওয়া পর্যন্ত সহায়তা দিয়ে যাবো। এ সময় তিনি আন্তর্জাতিক সমপ্রদায়কেও আক্রান্ত মানবতার পাশে থাকার আহ্বান জানান।\nরোহিঙ্গা নেতা মাওলানা মোহাম্মদ নুরুল্লাহ পোপকে সঙ্গে নিয়ে তার নিজ ভাষায় মোনাজাত করেন। সেই মোনাজাতেও তিনি বর্মীদের নির্যাতনের খণ্ডচিত্র তুলে ধরেন। নিরাপত্তা ও মর্যাদার সঙ্গে রাখাইনে ফেরানোর পরিস্থিতি সৃষ্টিতে পোপসহ বিশ্বনেতাদের জোরালো পদেক্ষপও কামনা করেন তিনি। বাস্তুচ্যুত রোহিঙ্গাদের ওপর চালানো বর্বর নির্যাতনের বিচারও চান এ পর্যন্ত নির্যাতিত হয়ে ৫ বার বাংলাদেশে আশ্রয় নেয়া মোহাম্মদ নুরুল্লাহ।\nপোপের বিদায়ের পর সাক্ষাৎ পাওয়া রোহিঙ্গারা সন্তোষ প্রকাশ করেন। সাক্ষাতে আপ্লুত খায়রুল আমিন নামে এক রোহিঙ্গা বলেন, রাখাইনে বিদেশি মিলিটারি মোতায়েন করতে হবে। তা নাহলে সেখানে শান্তি ও নিরাপত্তার পরিবেশ ফিরে আসবে না। আমি পোপকে তাই বলেছি।\nমোহাম্মদ নুরুল্লাহ নামে আরেক রোহিঙ্গা বলেন, আমাদের ওপর যে নির্যাতন হয়েছে আমরা তার বিচার চাই। নাগরিকত্ব ও মর্যাদা চাই। আমাদের যা কেড়ে নিয়েছে বর্মীরা আমরা তা ফেরত চাই। এ সংকটের একটি স্থায়ী সমাধান চাই আমরা। পোপকে আমরা তাই বলেছি। এর আগে আরো ৪ বার বাংলাদেশে এসেছেন জানিয়ে তিনি বলেন, এভাবে আর কতকাল যাবে? আমার বাবা নির্যাতনের শিকার হয়েছেন। দাদা যন্ত্রণা ভোগ করেছেন। এখন আমরা করছি। আমরা স্থায়ী শান্তি চাই। পোপসহ যারা আছেন আমরা সবার সহযোগিতা চাই। বিদায়ের আগে পোপ মঞ্চে রোহিঙ্গাদের সঙ্গে গ্রুপ ছবি তোলেন।\nবাংলাদেশ ক্যাথলিকমণ্ডলী আয়োজিত সর্বধর্মীয় সমাবেশে রোহিঙ্গারা পোপের সঙ্গে সাক্ষাৎ করেন। এ অনুষ্ঠানে বিভিন্ন সম্প্রদায় এবং নাগরিক সমাজের প্রতিনিধিরা বক্তব্য রাখেন। এর আগে পোপ আর্চ বিশপদের সঙ্গে বৈঠক করেন। আন্তঃধর্মীয় ও আন্তঃমাণ্ডলিক সমাবেশে পোপ মানবতার ঐক্য চেয়েছেন। তিনি ধর্মের নামে উগ্রপন্থার নিন্দা করেছেন। জগতে শান্তি ও সমপ্রীতি বৃদ্ধির প্রার্থনা করেছেন। ধ্বংসাত্মক ধর্মীয় মতবাদ, রাজনৈতিক মান্ধাত্ব্য এবং দুর্নীতি থেকে বিরত থাকার আহ্বান জানান পোপ।\nঅনুষ্ঠানে কার্ডিনাল প্যাট্রিক ডি রোজারিও, মাওলানা ফরিদ উদ্দিন মাসুদ, স্বামী ধ্রুবেষানন্দ, শুদ্ধানন্দ মহাথেরো এবং প্রফেসর আনিসুজ্জামান বক্তব্য রাখেন।\nপোপ ফ্রান্সিসের সঙ্গে রোহিঙ্গাদের সাক্ষাতে বিশ্ব মিডিয়া আগ্রহ\nবিশ্ব মিডিয়া তথা সবার আগ্রহ ছিল পোপ ফ্রান্সিসের সঙ্গে রোহিঙ্গাদের সাক্ষাতে। কক্সবাজারের বালুখালি ক্যাম্প থেকে ঢাকায় আগেই নিয়ে আসা হয় এক দল রোহিঙ্গাকে। কারিতাসের সহায়তায় এবং পুলিশ স্কটে কাকরাইল গীর্জা প্রাঙ্গণে সরাসরি আসেন তারা। সেখানেই আপেক্ষায় ছিলেন তারা। সেখানে কথা হয় হাজেরা খাতুন নামের এক রোহিঙ্গার সঙ্গে।\nহাজেরা খাতুন বলেন, রাখাইনে তাদের ওপর এমন কোনো নির্যাতন নাই যা করা হয়নি। তারা প্রাণে বাঁচতে বাংলাদেশে এসেছেন। এবং তারা রাখাইনে নিজ বাড়িঘরে ফিরে যেতে চান। তার স্বামী মোহাম্মদ নুরুল্লাহ্ বলেন, আমরা এক মুহূর্ত বাংলাদেশে থাকতে চাই না। বাংলাদেশ সরকার এবং এদেশের মানুষ আমাদের প্রতি যে দয়া দেখিয়েছেন আমরা কৃতজ্ঞ। আমরা ফিরতে চাই নাগরিকত্ব নিয়ে। এখন যাবো আবার নির্যাতন করবে, কেটে ফেলবে। এটা চাই না।\nমোহাম্মদ নুরুল্লাহ্ আরো বলেন, পোপের কাছে আমাদের দাবি একটাই- আমাদের নিরাপদে থাকার ব্যবস্থা করে দিন। সারা দুনিয়াকে আপনি বলুন- আমরা নিরাপত্তা চাই, নাগরিকত্বসহ রাখাইনে আমাদের বাপ-দাদার ভিটায় আমরা শান্তিপূর্ণ বসবাস করতে চাই।\nবিদেশি এক মিডিয়াকর্মী নুরুল্লাহকে প্রশ্ন করেছিলেন, তাদের রোহিঙ্গা বলাটা কেন গুরুত্বপূর্ণ? এর জবাবে নুরুল্লাহ বলেন, ‘আমার দাদা রোহিঙ্গা। আমার দাদী রোহিঙ্গা। আমার বাবা রোহিঙ্গা। আমিও রোহিঙ্গা- এটাই আমার পরিচয়।’


একাদশ শ্রেণিতে ভর্তির আবেদন করার নিয়ম ২০২২ । একাদশ শ্রেণিতে ভর্তির নতুন নিয়ম ২০২২ - Educational Blog BD । শিক্ষা ও প্রযুক্তি ব্লগ\nএকাদশ শ্রেণিতে ভর্তির আবেদন করার নিয়ম ২০২২ । একাদশ শ্রেণিতে ভর্তির নতুন নিয়ম ২০২২\nআসসালামুআলাইকুম প্রিয় পাঠক এবং পাঠিকারা আশা করি মহান আল্লাহ্ তা’লার রহমতে আপনারা সবাই ভাল আছেন । Educationalblogbd.com এর পক্ষ থেকে সবাইকে জানাই সুস্বাগত । আজ আমি আপনাদের সাথে আলোচনা করবো একাদশ শ্রেণিতে ভর্তির আবেদন করার নিয়ম ২০২২ নিয়ে । পুরো আর্টিকেলটি পড়ার পর আপনি নিজেই একাদশ শ্রেণিতে ভর্তির আবেদন করতে পারবেন ।\nএকাদশ শ্রেণিতে ভর্তির আবেদন করার নিয়ম ২০২২\nবাংলাদেশ শিক্ষা বোর্ড ২০২২ সালের এইচএসসি ভর্তির তারিখ প্রকাশ করেছে। উচ্চ মাধ্যমিক সার্টিফিকেট (HSC) ভর্তি 0৮ জানুয়ারী ২০২২ এ শুরু হবে। ইতিমধ্যে HSC ভর্তি ২০২১-২০২২ সার্কুলার প্রকাশিত হয়েছে। HSC ভর্তি চলবে ১৫ জানুয়ারী ২০২২ পর্যন্ত।\nবাংলাদেশ শিক্ষা বোর্ড ইতিমধ্যেই ৩০ ডিসেম্বর ২০২১ তারিখে এসএসসি, দাখিল এবং ভোকেশনাল ফলাফল ২০২১ প্রকাশ করেছে। সুতরাং, 0৮ জানুয়ারী ২০২১ তারিখে, শিক্ষার্থীরা ২০২১-২০২২ সেশনের জন্য কলেজে ভর্তির জন্য আবেদন করতে পারে।\nবাংলাদেশের শিক্ষা মন্ত্রণালয়ের ব্যবস্থা হিসেবে, এখন সকল এসএসসি পাস করা শিক্ষার্থী কলেজে ভর্তির জন্য আবেদন করতে পারবে এবং এটি সকল এসএসসি পাস করা শিক্ষার্থীদের জন্য বাধ্যতামূলক। ইন্টারমিডিয়েট ছাত্রদের পাশাপাশি, আলিম, মাদ্রাসা বোর্ড এবং ভোকেশনাল ছাত্রদের HSC কলেজে ২০২১-২০২২ ভর্তির জন্য আবেদন করতে হবে\nHSC ভর্তি 2022 তারিখ\nবাংলাদেশের শিক্ষামন্ত্রী ড. দীপু মনি এবং বাংলাদেশ শিক্ষা বোর্ড ২০২১-২০২২ সালের HSC ভর্তি প্রকাশ করেছে। ২০২১-২০২২ সালের HSC কলেজে ভর্তির গুরুত্বপূর্ণ তারিখ নিচে দেওয়া হল।\nভর্তি শুরু: 0৮ জানুয়ারী ২০২২\nশেষ তারিখ: ১৫ জানুয়ারী ২০২২, ১১:৫৯ PM\nএইচএসসি ভর্তি পদ্ধতি ২০২১-২০২২\nএইচএসসি কলেজে ভর্তি বা একাদশ শ্রেণিতে ভর্তির আবেদন অনলাইনের মাধ্যমে করা হবে। একজন শিক্ষার্থীকে একাদশ শ্রেণিতে ভর্তির জন্য অনলাইনে আবেদন করতে হবে। অনলাইনের পাশাপাশি, একজন শিক্ষার্থী টেলিটক অপারেটরের মাধ্যমে এসএমএস পাঠিয়েও HSC কলেজে ভর্তির জন্য আবেদন করতে পারে। উভয় সিস্টেম ব্যবহার করে শিক্ষার্থী একাদশ শ্রেণিতে ভর্তির জন্য আবেদন করতে পারে। কিন্তু এই দুটি সিস্টেমের অনলাইন সিস্টেম প্রয়োগ করা সহজ। এই বছর ২০ লক্ষ ৯৬ হাজারের ও বেশি শিক্ষার্থী এসএসসি, দাখিল এবং ভোকেশনাল পরীক্ষা ২০২১ পাস করেছে৷ সমস্ত পাস করা শিক্ষার্থীরা ২০২১-২০২২ সেশনের একাদশ শ্রেণিতে ভর্তির জন্য আবেদন করতে পারবে৷ একাদশ শ্রেণীর এই ভর্তি পদ্ধতিতে একজন শিক্ষার্থী সরকারি ও বেসরকারি কলেজও বেছে নিতে পারে।\n২০২১-২০২২ সেশনে শিক্ষার্থী ১০টি কলেজ (সরকারি এবং অ-সরকারী) পছন্দ করতে পারে। HSC কলেজে ভর্তির জন্য শিক্ষার্থীরা ন্যূনতম ৫টি কলেজ এবং সর্বোচ্চ ১০টি কলেজ বেছে নিতে পারে। নীচে দেওয়া হল, একাদশ শ্রেণিতে ভর্তির জন্য ২০২১-২০২২ সালের একাদশ শ্রেণিতে ভর্তির সমস্ত গুরুত্বপূর্ণ বিজ্ঞপ্তি, তারিখ এবং ফি।\nHSC ভর্তি 2022 এর জন্য কিভাবে আবেদন করবেন\nএসএসসি ফলাফল ২০২১ ইতিমধ্যেই প্রকাশিত হয়েছে এবং HSC ভর্তি ২০২১-২০২২ সেশনের তারিখও প্রকাশিত হয়েছে। 0৮ জানুয়ারী ২০২২ তারিখে একাদশ শ্রেণিতে ভর্তি শুরু হবে এবং শিক্ষার্থীরা ১৫ জানুয়ারী সকাল ১১:৫৯ AM পর্যন্ত HSC কলেজে ভর্তির জন্য আবেদন করতে পারবে। একাদশ শ্রেণিতে ভর্তি বা এইচএসসি ভর্তি ২০২২ আবেদন করার জন্য দুটি পদ্ধতি রয়েছে। আমরা এইচএসসি কলেজে ভর্তি ২০২২ কীভাবে আবেদন করতে হবে তা নিয়ে আমরা আলোচনা করব। অন্যদিকে, আপনি এটি xiclassadmission সার্কুলার ২০২২ থেকেও জানতে পারবেন। নীচে আপনি HSC ভর্তি ২০২২ ডাউনলোড করতে পারেন। সার্কুলার এবং জেনে নিন কিভাবে HSC ভর্তি ২০২২ এর জন্য আবেদন করতে হয়।\nHSC ভর্তি 2021-22 অনলাইনের মাধ্যমে আবেদনের ব্যবস্থা\nএকাদশ শ্রেণিতে ভর্তির জন্য বা এইচএসসি কলেজে ভর্তির জন্য শিক্ষার্থীরা অনলাইন এবং এসএমএস পদ্ধতিতে আবেদন করে। এখানে একাদশ শ্রেণিতে ভর্তির অনলাইন আবেদন পদ্ধতি নিয়ে আলোচনা করুন:\nএকাদশ শ্রেণিতে ভর্তি অনলাইন পদ্ধতি\n১. HSC কলেজে ভর্তির আবেদনের জন্য প্রথমে XI কলেজ ভর্তি অফিসিয়াল সাইটে যান।\nএকাদশ শ্রেণিতে ভর্তির অফিসিয়াল ওয়েবসাইটে যেতে এখানে ক্লিক করুন\n২. এই সাইটে যাওয়ার পর আপনার SSC রোল, SSC বোর্ড, পাসের বছর এবং SSC রেজিস্ট্রেশন নম্বর লিখুন।\n৩. সমস্ত সঠিক তথ্য দেওয়ার পর সাবমিট বাটনে ক্লিক করুন।\n৪. তারপর এই সাইটটি আপনার বিশদ বিবরণ এবং এসএসসি ফলাফলের তথ্য দেখাবে।\n৫. ৫ম ধাপে শিক্ষার্থীদের একটি কলেজ বেছে নিতে হবে। সর্বোচ্চ ১০টি কলেজ এবং সর্বনিম্ন ৫টি কলেজ সরকারি ও বেসরকারি।\n৬. কলেজ পছন্দ শেষ করার পর Apply এ ক্লিক করুন। সফলভাবে HSC কলেজে ভর্তির জন্য আবেদন করার পর প্রার্থী একটি নিশ্চিতকরণ SMS পাবেন যে ফোন নম্বরে ভর্তির ফর্ম দেওয়া আছে।\n৭. HSC ভর্তির ফর্ম ডাউনলোড করুন এবং প্রিন্ট করুন। প্রিন্ট কপি থেকে এই আবেদন কলেজ ভর্তির জন্য ব্যবহার করা হয়.\nএই ধাপগুলির উপরে হল এইচএসসি ভর্তি ২০২২-এর জন্য অনলাইন পদ্ধতি৷ এই ধাপ অনুসরণ করে, যে কেউ সহজেই একাদশ শ্রেণিতে ভর্তি ২০২১-২০২২ সেশনের জন্য আবেদন করতে পারে৷\nএসএমএসের মাধ্যমে এইচএসসি কলেজ ভর্তি ২০২২\nঅনলাইনের পাশাপাশি শিক্ষার্থীরা মোবাইল এসএমএসের মাধ্যমে একাদশ কলেজে ভর্তির জন্য আবেদন করতে পারবেন। কয়েকটি ধাপ অনুসরণ করে, একজন শিক্ষার্থী মোবাইল এসএমএস ব্যবহার করে HSC কলেজে ভর্তি ২০২১-২০২২ সেশনের জন্য আবেদন করতে পারে। এসএমএসের মাধ্যমে এইচএসসি ভর্তি ২০২২ এর জন্য নীচের ধাপগুলি দেওয়া হল:\nআপনার মোবাইল ডিভাইসে আপনার এসএমএস বিকল্পে যান এবং টাইপ করুন -\nCAD <space> College EIIN NO (যেটি5বা 10 কলেজ পছন্দ করে) <space> SSC Board <space> গ্রুপের ১ম দুই অক্ষর <space> SSC Roll <space> SSC পাশ করার বছর <space> SSC রেজিস্ট্রেশন নং <space> Shift < স্থান> সংস্করণ।\nসমস্ত তথ্য টাইপ করার পরে এই বার্তাটি 16222 নম্বরে পাঠান। তৎকালীন প্রার্থী একটি নিশ্চিতকরণ এসএমএস পেয়েছিলেন।\nনিশ্চিতকরণ এসএমএস পাওয়ার পর, শিক্ষার্থী ভর্তির অর্থ প্রদানের জন্য আরেকটি এসএমএস পাঠায়। সফলভাবে অর্থ প্রদানের পর একাদশ শ্রেণিতে ভর্তি সফলভাবে সম্পূর্ণরূপে প্রয়োগ করা হয়।\nCAD 124682, 126782, ...., …, SYL, SC, 125106, 2021, 1212627678, 1ST, দিন এবং 16222 নম্বরে পাঠান।\nকলেজ EIIN NO – কোন কলেজ পছন্দ সেই কলেজ EIIN নম্বর।\nগ্রুপ: সায়েন্স টাইপ এসসি, হিউম্যানিটিজ বা আর্টস টাইপ এইচইউ, বিজনেস স্টাডিজের জন্য বিএস টাইপ।\nশিফট: মর্নিং শিফটের জন্য টাইপ – এম, ডে শিফটের জন্য টাইপ – ডি, সন্ধ্যার শিফটের জন্য ই টাইপ করুন। যদি কোন শিফট না থাকে তাহলে টাইপ করুন N।\nসংস্করণ: সংস্করণ মানে ইংরেজি বা বাংলা। ইংরেজি ভার্সন টাইপ ই এর জন্য এবং বাংলা টাইপ বি এর জন্য।\nHSC ভর্তি ২০২১-২০২২ ভর্তি ফি\n২০২১-২০২২ সেশনে বাংলাদেশ শিক্ষা বোর্ড এবং শিক্ষা বোর্ড এ বছর HSC ভর্তি ও একাদশ শ্রেণিতে ভর্তির আবেদন ফি ১৫০ টাকা করার সিদ্ধান্ত নিয়েছে।\nHSC ভর্তি ২০২২ আবেদন ফি: ১৫০ টাকা। কেবল\nHSC কলেজে ভর্তি 2022 এর জন্য কীভাবে অর্থপ্রদান করবেন\nসফলভাবে HSC ভর্তি ২০২২ এর জন্য আবেদন করার পরে একজন শিক্ষার্থীকে XI কলেজে ভর্তির জন্য অর্থ প্রদান করতে হবে। আপনি যদি অর্থ প্রদান করতে না পারেন তবে আপনার ভর্তির আবেদন অসম্পূর্ণ। আপনার এইচএসসি ভর্তি সম্পূর্ণ করতে, এইচএসসি ভর্তি ২০২২ এর জন্য একটি নির্দিষ্ট ফি প্রদান করুন। এখানে ২০২২ সালের এইচএসসি ভর্তির জন্য অর্থপ্রদানের পদ্ধতি দেওয়া হয়েছে।\nধাপ 1: আপনার বার্তা বিকল্পগুলিতে যান এবং পাঠ্য বাক্সে টাইপ করুন:\nCAD <space> WEB <space> Board <space> Roll No <space> Year <space> Reg No টাইপ করুন এবং এই বার্তাটি 16222 নম্বরে পাঠান।\nধাপ 2: সফলভাবে এই বার্তাটি পাঠানোর পরে আপনি একটি পিন পাবেন৷ পিন পাওয়ার পর আপনাকে ২য় এসএমএস পাঠাতে হবে।\nCAD <space> Yes <space> Pin <space> Phone No লিখে 16222 পাঠান।\nএই মেসেজটি পাঠানোর পর ১৫০ টাকা চার্জ করা হবে। আপনার ব্যালেন্সে। সুতরাং, এই মেসেজটি পাঠানোর আগে আপনাকে ১৫০ টাকা রাখতে হবে। আপনার ব্যালেন্সে।\nএই দুটি ধাপ অনুসরণ করে, আপনি আপনার HSC ভর্তি ফি প্রদান করতে পারেন।\nXiclassadmission সার্কুলার ২০২২ ডাউনলোড করুন\nএকাদশ শ্রেণিতে ভর্তি বা এইচএসসি ভর্তি ২০২১-২০২২ বিজ্ঞপ্তি একাদশ ভর্তির ওয়েবসাইটে প্রকাশিত হয়েছিল। ২০২১-২০২২ সেশনে এইচএসসি কলেজে ভর্তি ৮ই জানুয়ারী ২০২২-এ শুরু হবে যা ১৫ জানুয়ারী ২০২২ পর্যন্ত চলবে। XI শ্রেণীতে ভর্তির অফিসিয়াল সার্কুলার XI ভর্তির অফিসিয়াল সাইটে উপলব্ধ। এই বিজ্ঞপ্তিতে, আপনি একাদশ শ্রেণিতে ভর্তি এবং এইচএসসি ভর্তি ২০২১-২০২২ সেশনের জন্য গুরুত্বপূর্ণ তারিখ, সময় এবং আবেদন প্রক্রিয়া জানতে পারবেন।\nHSC ভর্তি ২০২২ এর প্রয়োজনীয়তার বিবরণ\n৩০ ডিসেম্বর ২০২১ তারিখে বাংলাদেশ মাধ্যমিক স্কুল সার্টিফিকেট এসএসসি ফলাফল প্রকাশিত হয়। এখন এইচএসসি বা একাদশ শ্রেণিতে ভর্তির সময়। তাই, HSC কলেজে ভর্তির জন্য আবেদন করার আগে ২০২১-২০২২ সেশনের ছাত্রদের HSC ভর্তি ২০২১-২০২২ ভর্তির প্রয়োজনীয়তার বিবরণ জানা উচিত। গুরুত্বপূর্ণ প্রয়োজনীয়তা হল: -\n১. যারা ২০১৮, ২০১৯, এবং ২০২১ সালে এসএসসি পাস করেছে তারা ২০২২ সালের HSC ভর্তির জন্য আবেদন করতে পারবে।\n২. BOU-এর জন্য ছাত্ররা আবেদন করতে পারে যদি তারা ২০১৬ থেকে ২০২১ পাস করে।\n৩. HSC ভর্তি ২০২২ আবেদন করার জন্য কোন ন্যূনতম GPA নেই।\nএকাদশ শ্রেণিতে ভর্তি ২০২২-এর জন্য আবেদন করার জন্য এই প্রয়োজনীয়তাগুলির উপরে প্রয়োজন।\nএইচএসসি ভর্তির বিজ্ঞপ্তি ২০২২\nবাংলাদেশ শিক্ষা বোর্ডের এইচএসসি ভর্তি অনুযায়ী, ২০২১-২০২২ সেশনের একাদশ শ্রেণিতে ভর্তি ০৮ জানুয়ারী ২০২২ শনিবার থেকে শুরু হবে। শনিবার সকল এসএসসি পাস করা শিক্ষার্থীরা ২০২২ সালের এইচএসসি ভর্তির জন্য আবেদন করতে পারবে। শিক্ষার্থীরা অনলাইনে আবেদন করতে পারবে। অনলাইনের মাধ্যমে আবেদন করার পর এবং আবেদনপত্র সংগ্রহ করার পর শিক্ষার্থীদের এইচএসসি কলেজে ভর্তি ২০২২-এর জন্য অর্থপ্রদান করতে হবে। একাদশ ভর্তির অফিসিয়াল সার্কুলার অনুসারে এখানে ২০২২ সালের এইচএসসি ভর্তির জন্য একটি গুরুত্বপূর্ণ সময় ও তারিখ দেওয়া হয়েছে।\nএকাদশ কলেজে ভর্তির আবেদন শুরু: 0৮ জানুয়ারী ২০২২\nUnknown January 5, 2022 at 8:17 PM\nAdmin January 5, 2022 at 11:47 PM\nআপনাকে অসংখ্য ধন্যবাদ । আমাদের ওয়েবসাইটে এরকম শিক্ষা রিলেটেড আর্টিকেল পাবলিশ করা হয়, আপনি চাইলে আমাদের সাথে কানেক্টেড থাকতে পারেন ।


যেভাবে হবেন ফ্রিল্যান্স রাইটার – Freelancers Bangladesh\nযেভাবে হবেন ফ্রিল্যান্স রাইটার\nআপনি কি একজন ফ্রিল্যান্স রাইটার হওয়ার কথা ভাবছেন? আপনি কি ওয়ার্ড প্লে করতে ভালোবাসেন? অথবা রাইটিং দিয়ে আপনি আপনার দিনের কাজের বাইরে কিছু এক্সট্রা আয় করতে চাচ্ছেন? কারন যা কিছুই হয়ে থাকুক না কেনো, আপনার যদি লেখার প্রতি আগ্রহ থেকে থাকে তাহলে কোথা থেকে বা কি প্রসেস ফলো করে আগাতে হবে তা আপনার রিসার্চ করাটা গুরুত্বপূর্ণ।\nরাইটার হওয়ার অর্থ হচ্ছে আপনার আর্ট ক্রমাগত বিকাশ পেতে থাকবে। কেউ শুরুতেই কোন কিছতে মাস্টারি অর্জন করে নেয় না। আপনি ধীরে ধীরে অনেক নতুন জিনিস আবিষ্কার করবেন। লেখা গুলোকে পরিমার্জিত করতে শিখে যাবেন এবং অবশেষে আপনি সকলের ভয়েস হিসেবে নিজের লেখাকে প্রতিষ্ঠিত করে নিতে পারবেন। সেই পর্যায় পর্যন্ত পৌঁছাতে আপনার সেরকম অভিজ্ঞতা অর্জন করে নিতে হবে।\nআপনার রাইটিং স্কিল ডেভেলপ যখন হবে তখন আপনি আপনার আইডিয়া গুলো আর ও দ্রুত উপস্থাপন করতে পারবেন। তখন একবারে এক শব্দে আটকে না থেকে আপনার আঙ্গুলগুলো বিদ্যুৎ গতিতে চলবে যা আপনি বলতে চাচ্ছেন আপনার দর্শকদের ঠিক সেরকম।\nসুতরাং, যারা রাইটিং কে পেশা হিসেবে নিতে চাচ্ছেন তাদের কিছু স্টেপ ফলো করা মেন্ডেটারি। সেই সব স্টেপ সম্পর্কে আসুন জেনে আসিঃ\nফ্রিল্যান্স রাইটার কি করে তা জানুন\nফ্রিল্যান্স রাইটাররা নানা প্রকারের কন্টেন্ট প্রডিউস করার জন্য বিভিন্ন ইন্ড্রাস্টি থেকে রাইটিং অপরচুনিটি পেয়ে থাকে। ফ্রিল্যান্স রাইটিং জব গুলো যেমন হয়ে থাকেঃ\nআপনি ফ্রিল্যান্সিং এ রাইটিং ক্যারিয়ার গড়তে চাইলে, উপরের যেকোনো প্রকারের রাইটিং নিয়ে শুরু করতে পারেন। প্রথমত, আপনার রাইটিং ইন্ডাস্ট্রি সম্পর্কে জানা থাকা লাগবে এবং এরপর যে ধরনের কপিরাইটিং আপনি উপভোগ করছেন তা দিয়ে শুরু করে ফেলুন। এরপরের কাজ হচ্ছে ক্লায়েন্ট খোঁজা যার হয়ে আপনি কাজ করবেন ।\nরাইটিং সম্পর্কিত স্কিল ডেভেলপ করুন\nআপনাকে রাইটিং সম্পর্কিত যত স্কিল আছে সেগুলো আগে নিজে থেকে যাচাই করে নিতে হবে। সঠিক শব্দের ব্যবহার, বাক্য ঠিক রাখা এবং একটি প্যারাগ্রাফে এগুলোর সঠিক মিক্সচার থাকতে হবে। মাঝে মাঝে বাক্যে শব্দের ব্যবহারে ক্রিয়েটিভিটি আনার চেষ্টা করতে হবে। তবে এসব বেসিক স্কিল থাকার সাথে সাথে আপনার একজন প্রফেশনাল রাইটারের গুন ও আয়ত্ত করে নিতে হবে। সেসব হচ্ছেঃ\nরিসার্চ করার এবিলিটি\nব্রান্ড ভয়েস ব্যবহার করা\nরাইটিং নিস (Niche) খুঁজে বের করুন\nআপনার পছন্দের যেকোনো একটি সম্পর্কে ব্লগ শুরু করা, আপনার রাইটিং ক্যারিয়ারের একটি দুর্দান্ত শুরু হতে পারে। উচ্চাকাঙ্ক্ষী লেখক হিসাবে, আপনি যা জানেন তা দিয়ে শুরু করুন।\nবর্তমানে টেক ইন্ডাস্ট্রিতে সর্বদা লেখকদের প্রয়োজন রয়েছে যারা জটিল ধারণাগুলি সিম্পল ভাষায় তুলে ধরতে পারেন। অথবা হতে পারে আপনার হেলথ সেক্টরে একটি দীর্ঘ ক্যারিয়ার ছিল। এখন আপনি আপনার এক্সপারটিস এই সেক্টরের কোন একটি টপিক নিয়ে লিখতে পারেন যেহেতু এটি একটি বিশাল ইন্ডাস্ট্রি।\nএরকমভাবে বলার অর্থ হল আপনি এটি জানেন বা না জানেন, আপনি ও কোন কিছুর বিশেষজ্ঞ। আপনি ইতিমধ্যে যা জানেন সেই টপিক বাছাই করে লিখতে শুরু করে দিন। এখন আপনার টপিক বাছাইয়ের ক্ষেত্রে কিছু প্রশ্ন মাথায় রাখলে নিজেই ক্লিয়ার হতে পারবেন। আপনাকে যা আগ্রহী করে তুলে, আপনি যেটি নিয়ে কথা বলতে পছন্দ করেন, আপনি যে টপিক ঘন্টার পর ঘন্টা পড়ে যেতে পারবেন এসব নিয়ে ভাবলে দেখবেন আপনার টপিক সিলেকশন নিয়ে আর কনফিউশন থাকবে না।\nফ্রিল্যান্স রাইটিং এর সোর্স খুজে বের করুন\nআপনি যখন আপনার ফ্রিল্যান্স ক্যারিয়ার শুরু করেন তখন সবচেয়ে বড় চ্যালেঞ্জ গুলির মধ্যে একটি হলো কাজ খুজে পাওয়া। বর্তমানে প্রচুর ফ্রিল্যান্সিং ওয়েবসাইট রয়েছে, তবে কয়েকটি এমন রয়েছে যা আপনার প্রথম ক্লায়েন্টকে হায়ার করার জন্য দুর্দান্ত। যেমনঃ আপওয়ার্ক। আপওয়ার্কে বাংলাদেশী ফ্রিল্যান্সারদের সাফল্য খুব বেশী। এখানে প্রচুর রাইটিং গিগ অফার করে থাকে। আপনি আপনার পছন্দের ক‍্যাটাগরির কাজ এখানে অবশ্যই খুঁজে পাবেন। এছাড়া আপনি লিঙ্কডইনে ট্রাই করে দেখতে পারেন।\nঅনলাইন পোর্টফলি ও তৈরি করুন\nআপনি যদি আপনার ব্লগের বাইরে আর কিছু পাবলিশ না করে থাকেন, তবে অনলাইন পোর্টফলিও এক্ষেত্রে দারুন কাজে দিবে। এটি দেখে অনেক ক্লায়েন্ট আপনাকে কাজে নিয়োগ দিতে আগ্রহী হবে। তাই এর ডিজাইনিং এর উপর এবং আপনার বেস্ট রাইটিং স্যাম্পল গুলো যাতে সুন্দর করে অরগানাইজড থাকে, বানানোর সময় সেটি খেয়াল রাখতে হবে।\nরিজেকশন এক্সসেপ্ট করতে শিখুন\nরিজেকশন কে ডিফিট হিসাবে নিবেন না। পরিবর্তে, আপনার রাইটিং স্কিল আর ও বেটার করার সুযোগ হিসেবে এটিকে নিন। এমন অনেক কারণ রয়েছে যার কারণে কেউ আপনার লেখা চায় না। কখনও কখনও দর্শকরা বর্তমানে যা নিয়ে আগ্রহী তার জন্য আপনার লেখাটি উপযুক্ত নয়। কখনো বা অন্যান্য রাইটাররা অতীতেও সেইম কিছু প্রকাশ করেছে যা আপনার আর্টিকেলের সাথে মিলে যায়। এরকম ভাবনায় আপনার রাইটিং সবার কাছে গ্রহনযোগ্যতা পায় না। তাই এরপর যে কাজটি হতে পারে নেক্সট স্টেপ, তা নতুন রাইটারদের জন্য একটু কষ্টকর- আপনার এক্সিস্টিং লিখা এডিটিং করা।\nরাইটিং এডিট করা এবং লিখার ফিডব্যাক নেওয়া\n“To write is human, to edit is divine — Stephen King”. স্টিফেন কিং এর এই উক্তিটিই পুরো রাইটিং প্রসেস কে তুলে ধরে। আপনার লিখার স্টাইলে অনেক ভুল থাকতে পারে, ওয়ার্ড মিসপ্লেস হতে পারে এবং আরও নানা জায়গায় ভুল থাকতে পারে। একটি এডিটর আপনার সেই ড্রাফট লিখাকে পরিমার্জিত রুপ দিতে পারে। এডিটরকে এনেমি না ভেবে এর ফিডব্যাক পজিটিভলি নিতে হবে এবং আপনার লেখার কোথায় ভুল আছে তা এটির সাজেশনে বুঝে নিতে পারবেন। পরবর্তীতে অন্য কিছু লিখার সময় আপনার লিখার বাজে স্বভাব গুলো মাথায় থাকবে যেটি আপনি আগে হয়তো খেয়াল ও করতেন না।\nআপনি এডিটরের ফিডব্যাক নেয়ার পাশাপাশি আর একটি কাজ করতে পারেন সেটি হচ্ছে রাইটিং মেন্টর খুঁজে বের করা। তারা ও এক সময় প্রবলেম গুলো ফেস করে আসছে আপনি যে প্রবলেম এখন ফেস করছেন। তাদের থেকে আপনি আপনার প্রবলেম গুলোর ইন-ডেপ্টথ এনালাইসিস নিয়ে লিখার ইম্প্রুভ করতে পারবেন। সুতরাং তাদের শেয়ার করা এক্সপারটিজ ও আপনার রাইটিং নলেজ বাড়াতে ভূমিকা রাখবে।\nরাইটিং অ্যাপ ব্যবহার করুন\nস্কিলড রাইটারের ফিডব্যাক বা এডিটরের ফিডব্যাক ইনিশিয়ালি আপনার রাইটিং স্ট্রাগল থেকে হেল্প করবে। এগুলো ছাড়া ও আপনি কিছু অ্যাপ আছে সেটি থেকে ও হেল্প নিতে পারেন। অনেক রাইটার হেমিংওয়ে (Hemingway) ব্যবহার করে থাকে। এটি আপনার গ্রামারটিকাল মিস্টেক গুলো পয়েন্ট আউট করে দেয় এবং আপনার লিখার রিডিবিলিটির একটি রেটিং দিয়ে থাকে। এছাড়া গ্রামারলি আছে যেটি ও অনেকের কাছে পপুলার। এই অ্যাপ গুলো আপনার এডিটরের বিকল্প না বরং এটি সাইড টুল যা আপনাকে কমন মিস্টেক গুলো ধরতে সাহায্য করবে।\nফ্রিল্যান্সার হওয়া মানে হছে আপনার ক্যারিয়ারের পথে আপনার সম্পূর্ণ নিয়ন্ত্রণ থাকবে। কিন্তু সম্ভাব্য কঠিন একটি দিক হল নিজে থেকে আপনি কীভাবে আপনার লক্ষ্যে পৌঁছাবেন তা খুঁজে বের করতে হবে। যেটা ম্যাটার করে সব থেকে বেশি তা হচ্ছে আপনি নতুন সুযোগ গুলি খুঁজছেন এবং আপনার সমমনা ব্যক্তিদের সাথে কানেকশন তৈরি করছেন।


সরকার গণতান্ত্রিক মূল্যবোধে বিশ্বাসী নয় বলেই কোটা আন্দোলনকে নির্মম ও নিষ্ঠুরভাবে দমন করছে -ড. রেজাউল করিম – বাংলাদেশ জামায়াতে ইসলামী | ঢাকা মহানগরী উত্তর\nতিনি আজ রাজধানীর একটি মিলনায়তনে বাংলাদেশ জামায়াতে ইসলামী ঢাকা মহানগরী উত্তরের হাতিরঝিল পূর্ব থানা আয়োজিত সাবেক ছাত্রনেতাদের সাথে মতবিনিময় সভা ও প্রীতিভোজ অনুষ্ঠানে প্রধান অতিথির বক্তব্যে এসব কথা বলেন। থানা আমীর এ্যাডভোকেট জিল্লুর রহমানের সভাপতিত্বে ও সেক্রেটারি খন্দকার রুহুল আমীনের পরিচালনায় অনুষ্ঠানে উপস্থিত ছিলেন স্থানীয় নেতৃবৃন্দ।\nড. এম আর করিম বলেন, ইসলামী আন্দোলনের কর্মীদের অবসর নেয়ার কোন সুযোগ নেই। কারণ, মোমিন কখনোই আল্লাহ ও তার রাসুল (সা.) এর আনুগত্যের বাইরে যেতে পারে না। মূলত আল্লাহর আনুগত্যের মাধ্যমে বিশ্বমানবতার কল্যাণ ও পরকালীন মুক্তি অর্জনই ইসলামী আন্দোলনের কর্মীদের কাঙ্খিত লক্ষ্য। যারা ইতোমধ্যেই ছাত্রজীবন শেষ করেছেন তাদেরকে বৃহত্তর আন্দোলন বেগবান ও গতিশীল করার জন্য নিরলসভাবে কাজ করতে হবে। নিজেদেরকে ইসলামী আন্দোলনের জন্য যোগ্য হিসেবে গড়ে তুলতে বেশি বেশি কুরআন, হাদিস ও ইসলামী সাহিত্য অধ্যয়ন করতে হবে। একটি পূর্ণাঙ্গ বিপ্লব সাধনের জন্য ইসলামী আন্দোলনের কর্মীদেরকে গণসম্পৃক্ততা বাড়াতে হবে। সাধারণ মানুষের সমস্যগুলো চিহ্নিত করে সাধ্যমত তা সমাধানেরও চেষ্টা করতে হবে। মনে রাখতে হবে আর্ত-মানবতার সেবা ও গণমানুষের দুর্দশা লাঘবে কাজ করতে ইসলাম আমাদেরকে উদ্বুদ্ধ করেছে। এসব হক্কুল ইবাদের অংশ। তাই প্রান্তিক জনগোষ্ঠীর দুর্দশা লাঘবে ইসলামী আন্দোলনের কর্মীদের নিরলসভাবে কাজ করতে হবে। তাহলেই ইসলামের বিজয় তরান্বিত হবে।\nতিনি বলেন, সরকার দেশের গণতন্ত্র ও গণতান্ত্রিক মূল্যবোধ ধ্বংস করে দিয়েছে। তারা গণতন্ত্রের নামে জনগণের সাথে তামাশা শুরু করে দিয়েছে। সদ্য সমাপ্ত খুলনা ও গাজীপুর সিটি কর্পোরেশনের নির্বাচনই তার জ্বলন্ত প্রমাণ। এসব নির্বাচনে তারা অভিনব কায়দায় ভোট ডাকাতির মাধ্যমে দলীয় প্রার্থীদের বিজয়ী করেছে। সরকার গণতন্ত্র ও গণতান্ত্রিক মূল্যবেধে বিশ্বাসী নয় বলেই কোটা আন্দোলনের মত যৌক্তিক আন্দোলনকে নির্মম ও নিষ্ঠুরভাবে দমন করছে। ছাত্রলীগের সন্ত্রাসের মাধ্যমে আন্দোলনকারী শিক্ষার্থী ও সম্মানিত শিক্ষকরাও হামলা ও নাজেহালের শিকার হচ্ছেন। সরকার হামলাকারীদের বিরুদ্ধে কোন ব্যবস্থা গ্রহণ না করে উল্টো ছাত্রদের গ্রেফতার করে রিমান্ডের নামে নির্মম নির্যাতন চালাচ্ছে। সরকার রাষ্ট্রীয় সম্পদেরও নিরাপত্তা বিধান করতে পারেনি। রাষ্ট্রীয় ব্যাংকের রিজার্ভ চুরির পর এবার বাংলাদেশ ব্যাংকের ভোল্ট থেকে স্বর্ণ কেলেঙ্কারীর ঘটনা ঘটেছে। মূলত এই সরকার যতদিন ক্ষমতায় থাকবে জনদুর্ভোগ বাড়বে বৈ কমবে না। তাই দেশ ও জাতির বৃহত্তর স্বার্থেই এই ব্যর্থ, ফ্যাসীবাদী ও জূলুমবাজ সরকারকে ক্ষমতা থেকে বিদায় করতে হবে। তিনি সরকার পতনের লক্ষ্যে সকলকে ঐক্যবদ্ধ হওয়ার আহবান জানান।


Ayodhya Case: নমাজ শুধুই মসজিদে ! সুপ্রিম রায়ের অপেক্ষায় সারা দেশ\nদেশের শীর্ষ আদালত ৷ ফাইল ছবি ৷\n#নয়াদিল্লি: সারা দেশের চোখ আজ সুপ্রিম কোর্টের দিকে ৷ নমাজ কি শুধুই মসজিদে পড়া যাবে ? না কি নমাজ যে কোনও জায়গায় পড়তেই পারেন ধর্মপ্রাণ মানুষেরা ৷ আর কিছুক্ষণের মধ্যেই দেশের শীর্ষ আদালতের চূড়ান্ত সিদ্ধান্ত জানা যাবে ৷\nআরও পড়ুন : ফের বাড়ল পেট্রোপণ্যের দাম, ক্রমেই ধুঁকে চলেছে মধ্যবিত্ত\nউত্তরপ্রদেশের ফৈজাবাদে বাবরি মসজিদ তৈরি করা হয়েছিল ৷ তবে অনেকেই মনে করে থাকেন রামের জন্মভূমি বা জন্মস্থান এই ফৈজাবাদই ৷ সেখানেই আগে রাম মন্দির ছিল ৷ পরে অর্থাৎ ১৯৯২ সালে ভাঙা হয়েছিল বাবরি মসজিদ ৷ আনুমানিক ২ হাজার মানুষের মৃত্যু হয়েছিল সেই যন্ত্রণা আজও কুরে কুরে খায় প্রতিটি মানুষকে ৷\n২০১১ সাল এলাহাবাদ হাইকোর্টের নির্দেশে বাবরি মসজিদকে ৷ ভগবান শ্রীরাম চন্দ্রের জন্মস্থানে মুঘল শাসনকালে বাবরি মসজিদ তৈরি হয়েছিল ৷ এর আগে ১৯৯৪ সালে শীর্ষ আদালত রায় দিয়ে ছিল নমাজ যেকোনও জায়গায়ই পড়া যেতে পারে ৷ এই রায়েই বিতর্ক একটু একটু করে জমাট বেঁধে ছিল ৷\nআরও পড়ুন : Supreme Court Verdict on Adultery: 'স্বামী কখনই স্ত্রীর প্রভু নয়' যুগান্তকারী রায় সর্বোচ্চ আদালতের\nপ্রসঙ্গত সবারই নজর আজ সুপ্রিম রায়ের দিকেই প্রধান বিচারপতি জাস্টিস দীপক মিশ্রের কর্মকালের শেষ রায় দান হতে চলেছে ৷ তাই আজকের রায়ের গুরুত্ব একটু আলাদা হবে বলেই মনে করছে ওয়াকিবহল মহল ৷\nFirst published: September 27, 2018, 08:10 IST\nAwaitingBabtri Masjiz caseDipak MishraMosgueNamazSupreme CourtVerdict


Chelsea is coming in India, lets know the fact - Chelsea Virtual Tour India: সত্যি কি ভারতে আসছে চেলসি, সোশ্যাল মিডিয়ার পোস্ট ঘিরে বিভ্রান্তি | Editorji Bengali\nChelsea Virtual Tour India: সত্যি কি ভারতে আসছে চেলসি, সোশ্যাল মিডিয়ার পোস্ট ঘিরে বিভ্রান্তি\nসত্যি কি ভারতে আসছে চেলসি\nসোশ্যাল মিডিয়ার পোস্টে বিভ্রান্তি\nপরে জানা যায় এটা ভার্চুয়াল টুর\nসত্যি কি ভারতে আসছে ইংল্যান্ডের ফুটবল ক্লাব চেলসি! মঙ্গলবার সকালে এমনই এক খবর ছড়িয়ে পড়ে সংবাদমাধ্যমে। ইংলিশ প্রিমিয়ার লিগের ক্লাব চেলসির ভারত সফরের ঘোষণা! ফুটবলের মক্কা কলকাতায় দুটি ম্যাচ।\nUpdated: May 31, 2022 15:24\nসত্যি কি ভারতে আসছে ইংল্যান্ডের ফুটবল ক্লাব চেলসি (Chelsea FC)! মঙ্গলবার সকালে এমনই এক খবর ছড়িয়ে পড়ে সংবাদমাধ্যমে। ইংলিশ প্রিমিয়ার লিগের ক্লাব চেলসির ভারত সফরের ঘোষণা! ফুটবলের মক্কা কলকাতায় (Kolkata) দুটি ম্যাচ। একটি ওড়িশা ও আরেকটি জামশেদপুরে। চেলসির সোশ্যাল মিডিয়ার এই পোস্ট ঝড়ের বেগে ছড়িয়ে পড়ে। কিছুক্ষণ পর চেলসির ফেসবুক থেকে পোস্টটি দ্রুত এডিট করে দেওয়া হয়। জানানো হয়, ২০২১ সালে ভার্চুয়াল টুরে (Virtual Tour) ভারত সফরে এসেছিল চেলসি। যার জেরে দিনের শেষে হতাশ ফুটবলপ্রেমীরা।\nলুকাকু, থিয়াগো সিলভা, কান্তোর মতো ফুটবলারদের চোখের সামনে খেলতে দেখা তো ভাগ্যের ব্যাপার। বাংলা, ওড়িয়া ভাষায় চেলসির ওসব পোস্টার দেখে কমেন্ট বক্সও ভরে ওঠে একাধিক শুভেচ্ছায়। কেরালার ফুটবলপ্রেমীরাও কমেন্ট করেন ওই পোস্টে। যেখানে বলা হয়, দেশের অন্যতম ফুটবল হাবে কেন খেলতে আসবে না চেলসি! এসব নিয়েই যখন তোলপাড় হচ্ছে, তখনই আসল সত্যিটা সামনে আনে চেলসি। এরপর সোশ্যাল মিডিয়া পোস্টে ভেঙে বিষয়টি সামনে আনল ইপিএল জায়ান্ট। জানানো হল, পোস্টটি বুঝতে ভুল করেছেন সকলে। এটি চেলসির ভার্চুয়াল টুর। আদতে ভারতে আসছে না চেলসি।\nআরও পড়ুন: আড়ালে থেকেও স্বীকৃতি! কিউরেটর ও মাঠকর্মীদের জন্য পুরস্কার ঘোষণা করল BCCI\nএদিন সকালে চেলসি ফুটবল ক্লাবের পক্ষ থেকে যে পোস্টটি দেওয়া হয়, সেখানে চেলসি ছাড়াও আরও চারটি টিমের খেলার কথা ছিল। সাদাম্পটন, নিউ ক্যাসেল ইউনাইটেড, নরউইক সিটি, ব্রেন্টফোর্ড। কিন্তু চেলসির ভার্চুয়াল টুরের এই বিভ্রান্তিকর পোস্টে বেশ হতাশ দেশের ফুটবলপ্রেমীরা।


কী হবে বঙ্গবন্ধু স্যাটেলাইট দিয়ে? | The Probashi\nHome বিজ্ঞান ও প্রযুক্তি কী হবে বঙ্গবন্ধু স্যাটেলাইট দিয়ে?\nপ্রবাসী রিপোর্ট : সফলভাবে মহাকাশে গেলে ১০ মে বিশ্বের ৫৭তম দেশ হিসেবে নিজস্ব স্যাটেলাইটের মালিক হবে বাংলাদেশ। আর বৃহস্পতিবার যুক্তরাষ্ট্র থেকে মহাকাশে যাচ্ছে দেশের প্রথম স্যাটেলাইট বঙ্গবন্ধু-১। বাংলাদেশের প্রথম স্যাটেলাইট নিয়ে সাধারণ মানুষের জানার আগ্রহ চোখে পড়ার মতো। কিন্তু অনেকেরই জিজ্ঞাসা, প্রায় তিন হাজার কোটি টাকা খরচ করে তৈরি করা এই স্যাটেলাইট দিয়ে বাংলাদেশের মানুষের আসলে কী সুবিধা হবে?\nআসুন জেনে নেওয়া যাক কী সুফল মিলবে বঙ্গবন্ধু স্যাটেলাইট থেকে।\nপ্রথমত : এ স্যাটেলাইটের সক্ষমতা বিক্রি করে বৈদেশিক মুদ্রা আয় ও সাশ্রয়—দুটিই করা যাবে।\nদ্বিতীয়ত: দেশের প্রত্যন্ত অঞ্চলে স্যাটেলাইটের মাধ্যমে ইন্টারনেট ও টেলিযোগাযোগ সেবার সম্প্রসারণ করা সম্ভব হবে। তৃতীয়ত: দুর্যোগ পরিস্থিতি মোকাবিলা ও ব্যবস্থাপনায় দারুণ কার্যকর ভূমিকা রাখবে এই স্যাটেলাইট।\nএ ছাড়া জাতীয় নিরাপত্তা নিশ্চিত করার কাজেও এ স্যাটেলাইটকে কাজে লাগানো সম্ভব।\nদেশে বর্তমানে ৩০টি স্যাটেলাইট চ্যানেল সম্প্রচারে আছে। এসব চ্যানেল সিঙ্গাপুরসহ বিশ্বের বিভিন্ন দেশ থেকে স্যাটেলাইট ভাড়া নিয়ে পরিচালিত হচ্ছে। এজন্য প্রতি মাসে একটি চ্যানেলের ভাড়া বাবদ দিতে হয় তিন থেকে ছয় হাজার মার্কিন ডলার। সব মিলিয়ে স্যাটেলাইটের ভাড়া বাবদ বছরে চ্যানেলগুলোর খরচ হয় ২০ লাখ ডলার বা প্রায় ১৭ কোটি টাকা। বঙ্গবন্ধু স্যাটেলাইট চালু হলে এই স্যাটেলাইট ভাড়া কমবে। আবার দেশের টাকা দেশেই থেকে যাবে।\nবঙ্গবন্ধু স্যাটেলাইটের ট্রানসপন্ডার বা সক্ষমতা অন্য দেশের কাছে ভাড়া দিয়েও বৈদেশিক মুদ্রা আয় করার সুযোগ থাকবে। এই স্যাটেলাইটের ৪০টি ট্রানসপন্ডারের মধ্যে ২০টি ভাড়া দেওয়ার জন্য রাখা হবে বলে সরকার থেকে বলা হচ্ছে। ইতিমধ্যে ইন্দোনেশিয়া ও ফিলিপাইনে এই স্যাটেলাইটের ট্রান্সপন্ডার বিক্রির জন্য সরকারের গঠন করা বঙ্গবন্ধু কমিউনিকেশন স্যাটেলাইট কোম্পানি (বিসিএসবি) লিমিটেড কাজ শুরু করেছে।\nউৎক্ষেপণের পর মুহূর্ত থেকে এ স্যাটেলাইটের মেয়াদ থাকবে ১৫ বছর। অযথা সময়ক্ষেপণ করা হলে বাংলাদেশের মানুষের কষ্টার্জিত অর্থে তৈরি এ স্যাটেলাইটের উদ্দেশ্য পূরণ কঠিন হবে।\nএদিকে, বঙ্গবন্ধু-১-এর মাধ্যমে স্যাটেলাইট প্রযুক্তির অভিজাত দেশের ক্লাবে বাংলাদেশ প্রবেশ করবে। বঙ্গবন্ধু-১ তৈরির ঘোষণা আসার পরপরই ব্র্যাক বিশ্ববিদ্যালয় ন্যানো স্যাটেলাইট প্রকল্প নিয়ে কাজ শুরু করে। ব্র্যাক অন্বেষা নামের এই ন্যানো স্যাটেলাইটটি তৈরি করেছেন এ দেশেরই কয়েকজন তরুণ। ব্র্যাক বিশ্ববিদ্যালয়ের কম্পিউটার ইঞ্জিনিয়ারিং বিভাগের চারজন ইতিমধ্যে বঙ্গবন্ধু স্যাটেলাইট প্রকল্পে কাজ করছেন। এ তরুণেরা বলছেন, সরকারের দিক থেকে কিছুটা সহযোগিতা পেলে ২০২১ সালের মধ্যে দেশেই স্যাটেলাইট তৈরি করা সম্ভব। তাঁরা মনে করেন, নিজেদের স্যাটেলাইট তৈরি হওয়ার কারণেই এমন বড় স্বপ্ন ও চিন্তাভাবনা করতে পারছেন।\nবাংলাদেশে প্রতি বছর আইনি সমস্যায় পড়েন ৩ কোটি মানুষ


প্রচ্ছদ » গুরুত্বপূর্ণ সংবাদ » স্বৈরতন্ত্র চিরস্থায়ী যারা ভাবছেন, তারা আহাম্মকের স্বর্গে বাস করেন, বললেন ড. কামাল\nপূর্ববর্তী ছাত্রলীগের পূর্ণাঙ্গ কমিটি ঘোষণা\nপরবর্তী খালেদা জিয়ার বিচার এখন থেকে কেরানীগঞ্জ কারাগারে\nশিমুল মাহমুদ ও আসিফ হাসান কাজল : গণফোরামের সভাপতি ড. কামাল হোসেন বলেছেন, আমাদের নিরাশ হবার কোনো কারণ নেই। ষাটের দশকে দেশ আরো ভয়াবহ অবস্থায় ছিলো। এখন আমরা গণতন্ত্রের কথা বলি, কিন্তু স্বৈরতন্ত্রের অনেকগুলো আলামত আমাদের চারপাশে ঘিরে ধরেছে। সোমবার জাতীয় প্রেসক্লাবে বরেণ্য সাংবাদিক মাহফুজ উল্লাহর প্রয়াণে আয়োজিত এক নাগরিক শোক সভায় তিনি এ কথা বলেন।\nড. কামাল হোসেন বলেন, স্বৈরতন্ত্র অনেকবার চেষ্টা করেছে এদেশে গণতন্ত্রকে ধব্বংস করে চিরস্থায়ী হতে, কিন্তু কেউ পারে নাই। আমি আমার জীবনের অভিজ্ঞতা থেকে একশো পার্সেন্ট গ্যারান্টি দিতে পারি বাংলাদেশ স্বৈরতন্ত্রের জায়গা নাই। স্বৈরতন্ত্র যদি মনে করে টাকা দিয়ে, অস্ত্র দিয়ে, প্রভাব খাটিয়ে চিরস্থায়ী হতে পারবে তারা আহাম্মকের স্বর্গে বাস করে।\nস্মৃতিচারণ করে কাঁদলেন ফখরুল\nমাহফুজ উল্লাহর স্মৃতিচারণ করতে গিয়ে আবেগে আপ্লুত হয়ে কেঁদেছেন বিএনপি মহাসচিব মির্জা ফখরুল ইসলাম আলমগীর। তিনি বলেন, মাহফুজ উল্লাহ চলে যাওয়ার কিছুদিন আগে, ইঞ্জিনিয়ার্স ইনস্টিটিউশনে একটি সভায় তিনি এসেছিলেন। সেখানে তিনি বিএনপির কঠিন সমালোচনা করেছিলেন। আর এটাই ছিলো তার সবচেয়ে বড় গুণ। সত্যকে সত্য বলতে কখনো তিনি দ্বিধা করেননি।\nমেননের বক্তব্য বয়কট করেন উলফাত\nবাংলাদেশের ওয়ার্কার্স পার্টির সভাপতি রাশেদ খান মেননের বক্তব্য শুরু করলে ইশতিয়াক আজিজ উলফাত সামনে গিয়ে দাঁড়িয়ে বলেন, সকলের প্রতি সম্মান রেখে বলছি, আমি রাশেদ খান মেননের বক্তব্য শুনবো না, তার বক্তব্য না শুনেই আমি বের হয়ে যাচ্ছি। তবে কী কারণে তিনি বয়কট করলেন, সে বিষয়ে স্পষ্ট করে কিছু বলেননি। এ নিয়ে রাশেদ খান মেননও তার বক্তব্যে কিছু বলেননি। সাংবাদিক মাহফুজ উল্লাহর স্মৃতিচারণ করে মেনন বলেন, মাহফুজ উল্লাহ অত্যন্ত গুরুত্বপূর্ণ ছিলেন। সাংবাদিক হিসেবে পরিবেশ সাংবাদিকতায় জায়গা করে নিয়েছিলেন তিনি।\nজেএসডির সভাপতি আ স ম আব্দুর রব বলেন, একটা পাথরময় সময় আমরা অতিক্রম করছি। বাংলাদেশের সৃষ্টিতে ছিলো ঐক্য, গণতন্ত্র ঐক্য ছাড়া হবে না। স্বৈরশাসনের বিদায় ঐক্য ছাড়া হবে না। জনগণের ঐক্য কোনো ব্যক্তি বা দলের নয়। জনগণের আকাক্সক্ষার বহিঃপ্রকাশ হলো ঐক্য।\nতত্ত্বাবধায়ক সরকারের সাবেক উপদেষ্টা ব্যারিস্টার মঈনুল হোসেন বলেন, স্বাধীন সাংবাদিকতা আর নেই। যেখানে ভোটাধিকার থাকে না, সেখানে কথা বলার স্বাধীনতা থাকে না। পেশাজীবী আইনজীবী, আর সাংবাদিকরা যদি দলীয় কর্মী না হতেন, তাহলে বাংলাদেশের ইতিহাস অন্যরকম হতো। সম্পাদনা : রেজাউল আহসান


আবার জমবে স্কুলের লড়াই! – JUMP Magazine\nPosted on June 30, 2019 June 30, 2019 Author JUMP Magazine\tComment(0)\nঘোষিত হল EDULEARN ইন্টার স্কুল মিনি মক টেস্টের পরীক্ষার সময়সূচী।\nআগামী 14ই জুলাই উত্তরপাড়া গার্লস হাই স্কুলে সকাল 10:30 থেকে অনুষ্ঠিত হবে এই পরীক্ষা।\nEDULEARN EDUCATION আয়োজিত জনপ্রিয় এই বিশেষ পরীক্ষা এইবার পঞ্চম বর্ষে পা দিল।\nপ্রতি বছর জুলাই মাসে অনুষ্ঠিত এই বিশেষ পরীক্ষা অনুষ্ঠানে বিভিন্ন বিদ্যালয় থেকে বালি, বেলুড়, উত্তরপাড়া, হিন্দমোটর, কোন্নগর থেকে প্রায় পাঁচশত ছাত্রছাত্রী অংশগ্রহণ করে।\nগত চার বছরে যথাক্রমে উত্তরপাড়া গার্লস হাই স্কুল (প্রথম ও দ্বিতীয় বর্ষ), উত্তরপাড়া চিলড্রেন্স ওন হোম এবং দেবীশ্বরী বিদ্যা নিকেতন এই সন্মানের অধিকারী হয়েছে।\nএই বছর ট্রফি কোন স্কুলের কাছে যাবে? উত্তর পাওয়া যাবে আগামী 15ই আগস্ট।\nMCQ ও Descriptive প্রশ্ন দিয়ে সাজানো এই পরীক্ষা অষ্টম থেকে দশম শ্রেণির পরীক্ষা প্রস্তুতিতে বিশেষ ভাবে সহায়ক হয়। এই প্রতিযোগিতা মূলক পরীক্ষায় সকল ধরণের ছাত্রছাত্রীর অংশগ্রহণ নিশ্চিত করার জন্য সম্পূর্ণ বিনামূল্যে এই পরীক্ষা পরিচালনা করা হয়।\nসাধারণত গণিত ও ইংরাজি ভাষার উপর প্রতিবছর পরীক্ষা নেওয়া হয়। তবে, ছাত্রছাত্রিদের বিশেষ অনুরোধে এই বছর বিজ্ঞান অর্থাৎ ভৌত বিজ্ঞান ও জীবন বিজ্ঞান বিষয়দুটিকে পরীক্ষার অন্তর্গত করা হচ্ছে। একঝলকে দেখে নেওয়া যাক এই পরীক্ষার সিলেবাস।\nআয়োজক সংস্থা EDULEARN এর উদ্দেশ্য এই প্রতিযোগিতার মাধ্যমে ছাত্রছাত্রীদের মধ্যে পড়াশোনার সচেতনতা বৃদ্ধি করা এবং পড়া মুখস্থ করার পরিবর্তে পড়া বোঝার উপর জোর দিয়ে পরীক্ষায় ভালো ফলাফল করতে সাহায্য করা।\nতাই পরীক্ষা পরবর্তী অধ্যায়ে প্রতিটি ছাত্রছাত্রীকে মুখোমুখি আলোচনার মাধ্যমে পরীক্ষাপত্রের বিশ্লেষণ করা হবে এবং রেজাল্ট কার্ড দেওয়া হবে।\nপড়াশোনার পাশাপাশি এই অনুষ্ঠানে সচেতনতা বৃদ্ধির প্রতিও সজাগ দৃষ্টি রাখা হয়।\nএই বছর পরীক্ষার পরে পশ্চিমবঙ্গ উপভোক্তা বিভাগ দ্বারা আয়োজন করা হবে একটি শিক্ষা মূলক ম্যাজিক শো-এর।\nপরীক্ষার জন্য আমন্ত্রিত বিদ্যালয়গুলিতে বিনামূল্যে নাম রেজিস্ট্রেশন শুরু হয়ে গেছে।\nনাম রেজিস্ট্রেশনের জন্য ভিসিট করতে পারেন EDULEARN-এর ওয়েবসাইট, অথবা যোগাযোগ করতে পারেন এই নম্বরে 9614581033।\nপড়াশোনা সংক্রান্ত যেকোনো বিষয়ের যে কোনো প্রশ্ন সরাসরি আমাদের করতে পারেন ‘লেখা-পড়া-শোনা’ ফেসবুক গ্রূপে। গ্রুপে যুক্ত হতে ক্লিক করুন এখানে।\nPosted on March 13, 2019 February 24, 2020 Author JUMP Magazine


বাজি রাও প্রথম জন্মবার্ষিকী: আপনি কি জানেন বাজিরাও মাস্তানিতে প্রধান ভূমিকার জন্য রণবীর সিং প্রথম পছন্দ ছিলেন না? | পিঙ্কভিলা - বিনোদন\nবাজি রাও প্রথম জন্মবার্ষিকী: আপনি কি জানেন বাজিরাও মাস্তানিতে প্রধান ভূমিকার জন্য রণবীর সিং প্রথম পছন্দ ছিলেন না?\nবলিউড সবসময়ই পিরিয়ড ড্রামার দিকে ঝুঁকছে এবং আমরা বেশ কয়েকটি আকর্ষণীয় ঐতিহাসিক গল্প রূপালী পর্দায় উন্মোচিত হতে দেখেছি। এর মধ্যে, রণবীর সিং, দীপিকা পাড়ুকোন এবং প্রিয়াঙ্কা চোপড়া অভিনীত সঞ্জয় লীলা বানসালির 2015 সালের মুক্তিপ্রাপ্ত বাজিরাও মাস্তানি লক্ষাধিক হৃদয় জয় করেছে। মুভিটি শুরু থেকেই টক অফ দ্য টাউন ছিল এবং বলিউডে সবচেয়ে বড় ব্লকবাস্টার হিসেবে আবির্ভূত হয়েছিল। এছাড়াও, এটি আমাদের সাহসী মারাঠা যোদ্ধা বাজি রাও আই-এর সাথে পুনরায় পরিচয় করিয়ে দেয়। সঞ্জয় লীলা বনসালির পরিচালনায় রণবীরকে পেশওয়া বাজিরাও চরিত্রে অভিনয় করতে দেখেছেন এবং তিনি একটি দুর্দান্ত অভিনয় দিয়ে মন জয় করেছিলেন।\nমজার বিষয় হল, আজ বাজি রাও আমার জন্মবার্ষিকী এবং আমরা বাজিরাও মাস্তানিতে রণবীরের অভিনয় নিয়ে নস্টালজিক হয়ে যাচ্ছি। কিন্তু আপনি কি জানেন দিল ধড়কনে দো তারকা বাজিরাও-এর ভূমিকার জন্য প্রথম পছন্দ ছিলেন না? বানসালি সালমান খান এবং ঐশ্বরিয়াকে সিনেমায় প্রধান চরিত্রে কাস্ট করতে আগ্রহী ছিলেন। যাইহোক, জিনিসগুলি পরিকল্পনা হিসাবে কাজ করেনি। পরে, চলচ্চিত্র নির্মাতা হৃতিক রোশন, শাহরুখ খান এবং অজয় দেবগনের মতো তারকাদের কাস্টিং করার কথাও ভেবেছিলেন। তবে ভাগ্যের অবশ্যই ভিন্ন পরিকল্পনা ছিল এবং আমরা আনন্দিত যে ভূমিকাটি রণবীরের কাছে গেছে।\nঅভিনেতা চরিত্রটির জন্য তার সেরা শট দেওয়ার জন্য কোনও কসরত রাখেননি, চরিত্রটি অধ্যয়নের জন্য নিজেকে হোটেলের ঘরে আটকে রাখা, মারাঠি সিনেমা দেখা, রাসেল ক্রোয়ের গ্ল্যাডিয়েটর অধ্যয়ন করা এবং এমনকি সিনেমার জন্য টাক হয়ে যাওয়া। নিঃসন্দেহে, রণবীর বাজিরাও চরিত্রটিকে সর্বোত্তম সম্ভাব্য উপায়ে রূপালী পর্দায় জীবন্ত করে তুলেছিলেন এবং মারাঠা যোদ্ধার কাছে একটি আশ্চর্যজনক বার্তা হিসাবে পরিণত হয়েছিল।\nএছাড়াও পড়ুন: বাজিরাও মাস্তানি থেকে দীপিকা পাড়ুকোন, রণবীর সিংয়ের বিটিএস ছবি আপনাকে আবার পর্দায় দেখতে চাইবে\nপ্লাস্টিক সার্জারির আগে প্রিয়াঙ্কা চোপড়া!\nকিম জং কুক রানিং ম্যান ছেড়ে যাচ্ছেন\nকুছ প্যায়ার কে এমন ভি\nশিল্পা শেঠি এবং রাজ কুন্দ্রা\nসিলসিলা বাদলতে রিশতান কা লেখা\nজং হোসোক জন্ম তারিখ\nআপনি কিভাবে ফার্টিং বন্ধ করবেন?


পোল্ট্রি মিডিয়া অ্যাওয়ার্ড পেলেন ১৯ সাংবাদিক - মিরর বাংলাদেশ\nHome জাতীয় পোল্ট্রি মিডিয়া অ্যাওয়ার্ড পেলেন ১৯ সাংবাদিক\nমিরর বাংলাদেশ : পোল্ট্রি শিল্পের সমস্যা ও সম্ভাবনা নিয়ে সংবাদ প্রতিবেদন করা ১৯ জন পেশাগত সাংবাদিকদের কাজের স্বীকৃতি, মূল্যায়ন ও তাঁদের নিষ্ঠার প্রতি শ্রদ্ধা জানাতে ‘পোল্ট্রি মিডিয়া অ্যাওয়ার্ড ১৯’ দিয়েছে বাংলাদেশ পোল্ট্রি ইন্ডাস্ট্রিজ সেন্ট্রাল কাউন্সিল (বিপিআইসিসি)।\nরোববার জাতীয় প্রেসক্লাবের তফাজ্জল হোসেন মানিক মিয়া হলে এক অনুষ্ঠানের মাধ্যমে ভোরের কাগজের মরিয়ম সেঁজুতিসহ গণমাধ্যমকর্মীদের হাতে ক্রেস্ট, সার্টিফিকেট ও প্রাইজমানি তুলে দেওয়া হয়।\nপোল্ট্রি মিডিয়া অ্যাওয়ার্ডে জাতীয় ও স্থানীয় সংবাদপত্রের ৯ জন, টেলিভিশনের ৬ জন, অনলাইন ও ম্যাগাজিনের ৪ জনসহ মোট ১৯ সংবাদ প্রতিবেদককে বিজয়ী হিসেবে পুরস্কার প্রদান করা হয়। পোল্ট্রি মিডিয়া অ্যাওয়ার্ড চতুর্থবারের মত আয়োজন করে বাংলাদেশ পোল্ট্রি ইন্ডাষ্ট্রিজ সেন্ট্রাল কাউন্সিল (বিপিআইসিসি), সহযোগিতায় ছিল এসিআই এনিম্যাল হেল্থ।\nঅনুষ্ঠানে প্রধান অতিথি হিসেবে উপস্থিত ছিলেন, মৎস্য ও প্রাণিসম্পদ মন্ত্রী শ ম রেজাউল করিম। বিশেষ অতিথি ছিলেন- মন্ত্রণালয়ের সচিব রওনক মাহমুদ এবং সম্মাননীয় অতিথি হিসেবে উপস্থিত ছিলেন প্রাণিসম্পদ অধিদপ্তরের মহাপরিচালক ডা. আব্দুল জব্বার শিকদার, মৎস্য অধিদপ্তরের মহাপরিচালক ডা. কাজী শামস আফরোজ এবং বাংলাদেশ প্রাণিসম্পদ গবেষণা ইনস্টিটিউটের মহাপরিচালক ড. মো. আব্দুল জলিল।\nজুরি বোর্ডের সদস্য হিসেবে ছিলেন, দৈনিক প্রথম আলোর সহযোগী সম্পাদক, আব্দুল কাইয়ুম মুকুল, টিভি টুডে’র এডিটর ইন চিফ মনজুরুল আহসান বুলবুল, দৈনিক যুগান্তর সম্পাদক সাইফুল আলম, দৈনিক ভোরের কাগজ সম্পাদক শ্যামল দত্ত এবং যমুনা টিভি’র বিজনেস এডিটর সাজ্জাদ আলম খান তপু।\nজাতির জনক বঙ্গবন্ধু শেখ মুজিবুর রহমানের জন্মশতবার্ষিকী এবং স্বাধীনতার সুবর্ণ জয়ন্তীর কথা স্মরণ করে মৎস্য ও প্রাণিসম্পদ মন্ত্রী শ ম রেজাউল করিম বলেন, দেশ অর্থনৈতিক সমৃদ্ধির পথে এগিয়ে চলেছে। প্রধানমন্ত্রী শেখ হাসিনার সুযোগ্য নেতৃত্বে বাংলাদেশ মধ্যম আয়ের দেশের কাতারে অচিরেই যুক্ত হতে যাচ্ছে। মাথাপিছু আয় বেড়েছে, কোভিড মহামারি সত্ত্বে ও বেড়েছে বৈদেশিক মুদ্রার রিজার্ভ।\nমন্ত্রী বলেন, ২০৪১ সাল নাগাদ উন্নত দেশ গড়তে হলে আমাদের দরকার স্বাস্থ্যবান ও মেধাবি জাতি। তাই সবার জন্য পুষ্টি নিশ্চিত করতে হবে, বাড়াতে হবে ডিম, দুধ, মাছ, মাংসের কনজাম্পশন।\nমৎস্য ও প্রাণিসম্পদ মন্ত্রণালয়ের সচিব রওনক মাহমুদ বলেন, পূর্বের তুলনায় গণমাধ্যমের কাছে মৎস্য ও প্রাণিসম্পদ খাতের সংবাদ-মূল্য অনেক বেড়েছে। স্বাস্থ্য ও পুষ্টি বিষয়ক জনসচেতনা বাড়াতে গণমাধ্যম প্রশংসনীয় ভূমিকা রাখছে। আমরা লক্ষ্য করেছি, কিছু দিন পর পর ডিম, দুধ, মাছ, মাংস নিয়ে অপপ্রচার মাথাচাড়া দিয়ে উঠে। এ অপপ্রচার রোধে এবং জনসচেতনতা বাড়াতে গণমাধ্যমের ভূমিকা অত্যন্ত গুরুত্বপূর্ণ।\nপুরস্কার বিজয়ীদের অভিনন্দন জানিয়ে বিপিআইসিসি’র সভাপতি মসিউর রহমান বলেন, বিগত কয়েক বছরে পোল্ট্রি বিষয় নিয়ে বেশকিছু ইন-ডেপথ রিপোর্ট সকলের নজর কেড়েছে। সংবাদপত্র এমনকি টেলিভিশনেও সিরিজ রিপোর্ট প্রকাশিত হচ্ছে। সাম্প্রতিক সময়ে আন্তর্জাতিক বাজারে ফিড তৈরি কাঁচামালের দাম ৩০-৪০ শতাংশ বেড়েছে, ফ্রেইট খরচ দ্বিগুণ হয়েছে, বিগত প্রায় একবছর ব্রয়লার খামার ও ব্রিডার ফার্মগুলোকে উৎপাদন খরচের চেয়েও কম দামে মুরগি ও বাচ্চা বিক্রি করেছে। কোভিডের ধকল কাটিয়ে উঠতে কয়েক বছর সময় লাগবে। দেশীয় চাহিদা মিটিয়ে রপ্তানীর জন্যও তাঁরা প্রস্তুতি নিচ্ছেন। তাই দরকার দীর্ঘমেয়াদি কর কাঠামো এবং ২০৩০ সাল পর্যন্ত পোল্ট্রিখাতের জন্য কর অব্যাহতি সুবিধা।\nফিড ইন্ডাস্ট্রিজ অ্যাসোসিয়েশন বাংলাদেশ (ফিআব) এর সভাপতি বলেন, মৎস্য ও প্রাণিখাদ্যের বিএসটিআই মানসনদ নেওয়া বিষয়ক সংকট ঘণীভূত হচ্ছে। মৎস্য ও প্রাণিসম্পদ অধিদপ্তর তথা মন্ত্রণালয়ের হাতে আইন ও বিধিমালা সবই আছে। মানসম্পন্ন ল্যাব আছে। তাছাড়া প্রায় ১০০ কোটি টাকা ব্যয়ে সম্প্রতি সাভারে একটি কোয়ালিটি ল্যাবও স্থাপিত হয়েছে। সিএম সার্টিফিকেট ও নমুনা পরীক্ষা বাবদ এক একটি কোম্পানীকে ৩ বছরের একটি মেয়াদের জন্য ৫০ লাখ থেকে শুরু করে ৪ কোটি টাকা পর্যন্ত বিএসটিআই এর ঘরে জমা দিতে হবে, যার কারণে ফিডের দাম কেজিতে ৩-৪ টাকা বেড়ে যাবে ফলে বাড়বে ডিম, দুধ, মাছ, মাংসের উৎপাদন খরচ- যা বর্তমান সরকারের সাশ্রয়ীমূল্যে সবার জন্য প্রোটিন নিশ্চিত করার নীতির পরিপন্থী। তাছাড়া একটি অভিন্ন খাত দু’টি ভিন্ন ভিন্ন অথোরিটি দ্বারা সাধারনত নিয়ন্ত্রিত হয়না কারণ এতে জটিলতা বাড়ে। তাই বিষয়টির দ্রুত সমাধান হওয়া প্রয়োজন।\nফিআব সাধারণ সম্পাদক মো. আহসানুজ্জামান বলেন, পাটের ব্যাগে মৎস্য ও প্রাণিখাদ্যের মোড়কীকরণ বিজ্ঞানসম্মত নয়। এতে খাদ্যের গুণগত মান নষ্ট হয়, ছত্রাকের সংক্রমণে বিষক্রিয়াও দেখা দিতে পারে। পাটের ব্যাগের দাম পিপি ওভেন ব্যাগের চেয়ে অন্তত: ৫ থেকে ৬ গুণ বেশি। মৎস্য ও প্রাণিসম্পদ মন্ত্রণালয়- বস্ত্র ও পাট মন্ত্রণালয়ের কাছে বিষয়টি জানিয়েছে; কিন্তু কাজ হচ্ছেনা। মোবাইল কোট, জরিমানাসহ নানাভাবে হয়রানি করা হচ্ছে। পাটের ব্যাগে মোড়কীকরণের বাধ্যবাধকতা থেকে মৎস্য ও প্রাণিখাদ্যকে মুক্ত রাখার দাবি জানান আহসানুজ্জামান।\nবিজয়ীদের হাতে পুরস্কার তুলে দেন মৎস্য ও প্রাণিসম্পদ মন্ত্রী ও সচিবসহ জুরিবোর্ডের সদস্যবৃন্দ। ‘দৈনিক সংবাদপত্র’ ক্যাটাগরিতে প্রথম পুরস্কার পান দৈনিক ভোরের কাগজের সিনিয়র রিপোর্টার মরিয়ম সেঁজুতি, দ্বিতীয় হন দৈনিক দেশ রূপান্তরের স্টাফ রিপোর্টার আব্দুল্লাহ আল মামুন এবং তৃতীয় হন দি নিউজ টুডে’র সিনিয়র স্টাফ রিপোর্টার মাজহারুল ইসলাম মিচেল। ‘ঢাকার বাইরে থেকে প্রকাশিত সংবাদপত্রের প্রতিবেদন’ ক্যাটাগরিতে একমাত্র পুরস্কার লাভ করেন সাপ্তাহিক চৌদ্দগ্রাম এর নির্বাহী সম্পাদক এবং দৈনিক ফেনীর সময় এর চৌদ্দগ্রাম প্রতিনিধি মো. এমদাদ উল্যাহ।\n‘টিভি ও রেডিও’ ক্যাটাগরিতে প্রথম পুরস্কার লাভ করেন, যমুনা টেলিভিশনের স্পেশাল করেসপন্ডেন্ট সুশান্ত সিনহা। দ্বিতীয় হন চ্যানেল-২৪ এর কৃষি বিষয়ক প্রতিবেদক ফয়জুল সিদ্দিকী এবং তৃতীয় হন মোহনা টিভি’র স্টাফ রিপোর্টার তানজিলা নিঝুম।\nবার্তা-সংস্থা/অনলাইন ক্যাটাগরিতে একমাত্র পুরস্কার পান পরিবর্তন ডটকম এর স্টাফ রিপোর্টার, বর্তমানে বৈশাখী টেলিভিশনের স্টাফ রিপোর্টার মো. তাসলিমুল আলম তৌহিদ। ‘পোল্ট্রি ও কৃষি বিষয়ক ম্যাগাজিন/অনলাইন’ ক্যাটাগরিতে একমাত্র পুরস্কার লাভ করেন এগ্রিনিউজ২৪.কম এর সম্পাদক মো. খোরশেদ আলম (জুয়েল)।\nএছাড়াও ‘প্রমিজিং পোল্ট্রি রিপোর্টার্স অ্যাওয়ার্ড’ লাভ করেন- এনটিভি’র সিনিয়র করেসপন্ডেন্ট মাকসুদুল হাসান, জাগোনিউজ২৪.কম এর বিশেষ সংবাদদাতা মনিরুজ্জামান উজ্জল, দৈনিক যুগান্তরের সিনিয়র রিপোর্টার মো. মিজানুর রহমান চৌধুরী, দৈনিক ইত্তেফাক এর সিনিয়র রিপোর্টার মো. নিজামুল হক, দৈনিক জনকণ্ঠের স্টাফ রিপোর্টার রহিম শেখ, দৈনিক ইত্তেফাকের স্টাফ রিপোর্টার মুন্না রায়হান, সময় টেলিভিশনের স্টাফ রিপোর্টার কাজল আব্দুল্লাহ, ইন্ডিপেন্ডেন্ট টেলিভিশনের ব্রডকাস্ট জার্নালিস্ট শাহীদ আহমেদ, দৈনিক সুপ্রভাত বাংলাদেশের চীফ রিপোর্টার ভূঁইয়া নজরুল এবং এগ্রিকেয়ার২৪.কম এর সিনিয়র রিপোর্টার মো. আবু খালিদ।\nএসময় প্রথম পুরস্কার বিজয়ীদের প্রাইজমানি হিসেবে ৫০ হাজার টাকা, দ্বিতীয় বিজয়ীদের ৪০ হাজার টাকা এবং তৃতীয় পুরস্কার বিজয়ীদের ৩০ হাজার টাকার চেক প্রদান করা হয়। এছাড়া ঢাকার বাইরের দৈনিকে প্রকাশিত সংবাদ, সংবাদ সংস্থা/অনলাইন এবং পোল্ট্রি ও কৃষি ম্যাগাজিন/অনলাইনের পুরস্কার বিজয়ীদের প্রত্যেককে ৩০ হাজার টাকার প্রাইজমানি এবং প্রত্যেক বিজয়ীকে ক্রেস্ট ও সার্টিফিকেট প্রদান করা হয়। ‘প্রমিজিং পোল্ট্রি রিপোর্টার্স অ্যাওয়ার্ড’ বিজয়ীদের প্রত্যেককে ১০ হাজার টাকার প্রাইজমানি ও সনদ প্রদান করা হয়।\nPrevious articleদেশের মানুষের কাছে আমি কৃতজ্ঞ : প্রধানমন্ত্রী\nNext articleএস এস সিতে ফরম ফিলাপ হবে পরীক্ষা হবেনা


মানিকগঞ্জের আরিচা-পাবনার নরাদহ'র মধ্যে ফেরি সার্ভিস দ্রুত চালু করার নির্দেশ | নিরাপদ নিউজ\nআপডেট অক্টোবর ১০, ২০১৭\nলিড নিউজ, সড়ক সংবাদ মানিকগঞ্জের আরিচা-পাবনার নরাদহ’র মধ্যে ফেরি সার্ভিস দ্রুত চালু করার নির্দেশ\nবঙ্গবন্ধুর প্রতিকৃতিতে চলচ্চিত্র ফোরামের শ্রদ্ধা নিবেদন\nদুই মামলায় জামায়াতের আমিরসহ আটজন ১০ দিনের রিমান্ডে\nমানিকগঞ্জের আরিচা-পাবনার নরাদহ’র মধ্যে ফেরি সার্ভিস দ্রুত চালু করার নির্দেশ\nপ্রকাশিত হয়েছে: অক্টোবর ১০, ২০১৭ , ৭:১৩ অপরাহ্ণ\n১০ অক্টোবর, ২০১৭, নিরাপদ নিউজ : মানিকগঞ্জের আরিচা-পাবনার নরাদহ’র মধ্যে দ্রুত ফেরি চলাচলের ব্যবস্থা গ্রহণ করতে বাংলাদেশ অভ্যন্তরীণ নৌপরিবহন কর্পোরেশনকে (বিআইডব্লিউটিসি) নির্দেশ দিয়েছেন নৌপরিবহন মন্ত্রী শাজাহান খান।\nতিনি আজ মন্ত্রণালয়ের সভাকক্ষে অনুষ্ঠিত বিআইডব্লিউটিসির উন্নয়ন, আর্থিক ও প্রশাসনিক সভায় এ নির্দেশনা দেন।\nসভায় নতুন নতুন ফেরি রুট চালু করার লক্ষ্যে সমিক্ষা কার্যক্রম চালানোর সিদ্ধান্ত গৃহিত হয়। জামালপুরের বাহাদুরাবাদ এবং গাইবান্ধার বালাসীঘাটের মধ্যে ফেরি সার্ভিস চালু করার লক্ষ্যে ফেরিঘাট নির্মাণ, নৌপথ খনন এবং অবকাঠামো উন্নয়নের ওপর সভায় গুরুত্বারোপ করা হয়।\nএছাড়াও সভায় জানানো হয় যে, আরিচা-নরাদহ ফেরি রুটের দূরত্ব প্রায় নয় কিলোমিটার। উক্ত রুটটি চালু হলে বঙ্গবন্ধু সেতুর ওপর চাপ কমবে। উত্তরাঞ্চলে যাত্রী ও যান চলাচলে সময় ও জ্বালানি সাশ্রয় হবে।\nনৌপরিবহন মন্ত্রণালয়ের সচিব মো. আবদুস সামাদ, বিআইডব্লিউটিসির চেয়ারম্যান ড. প্রকৌশলী জ্ঞান রঞ্জন শীল, বিআইডব্লিউটিসির পরিচালক (প্রশাসন) প্রণয় কান্তি বিশ্বাস এবং বিআইডব্লিউটিসির পরিচালক (বাণিজ্যিক) মো. শহীদুল ইসলাম সভায় অন্যান্যের মধ্যে উপস্থিত ছিলেন।


হোম সোশ্যাল সিরিজ একটি সুন্নাহকে বাঁচাবো বলে দেরিতে সেহেরি খাওয়াঃ একটি সুন্নাহকে বাঁচাবো বলে। শায়খ আতিকুল্লাহ\nএকটি সুন্নাহকে বাঁচাবো বলে:১১ দেরিতে সেহেরি খাওয়া\nএক: শুধু রমযানেই যে সেহেরি খাওয়া হয় তা কিন্তু নয়। প্রতি সপ্তাহে দুইদিনও (সোম-বৃহস্পতিবার) কিন্তু রোজা রাখা সুন্নাত।\nদুই: যায়েদ বিন সাবিত (রা.) বলেছেন:\n-আমি নবিজীর (সা.) সাথে সেহেরি খেয়েছিলাম। সেহেরি খাওয়ার পর তিনি ফজরের নামাযে দাঁড়িয়ে গিয়েছিলেন।\nসেহেরি আর ফজরের মাঝে বড়জোর পঞ্চাশ আয়াত তিলাওয়াত পরিমাণ সময়ের ফাঁক ছিল।\nতিন: সাহল বিন সা’দ (রা.) বলেন:\n-আমি পরিবারের সাথেই সেহেরি খেতাম। তারপরেই নামায ধরার জন্যে দৌড় দিতাম।\nচার: দেরি করে সেহেরি খাওয়া সুন্নাত। এতে রোজা রাখার বাড়তি শক্তি সঞ্চিত হয়। তবে বাড়তি শক্তির দিকে মনোযোগ না দিয়ে নবিজীর (সা.) আনুগত্যের প্রতি দৃষ্টি রাখাই উত্তম।\nপাঁচ: এমনিতে শুধু সেহেরি খাওয়াই একটা সুন্নাত। নবিজী (সা.) বলেছেন:\n-তোমরা সেহেরি খাও, কেননা সেহেরিতে বরকত নিহিত আছে।\n= দুইটা সুন্নাত একসাতে আদায় করার দুর্লভ সুযোগ!\nছয়: আমাদের শি‘আর (স্লোগান) হলো:\n– ইন তুতীঊহু তাহতাদু (وَإِنْ تُطِيعُوهُ تَهْتَدُوا): যদি তার (নবিজীর) অনুসরণ করো, হিদায়াত পেয়ে যাবে (নূর:৫৪)।\nপূর্বের প্রবন্ধআসুন হাদিয়া দেইঃ একটি সুন্নাহকে বাঁচাবো বলে।\nপরবর্তী প্রবন্ধসালাম প্রদান! একটি সুন্নাহকে বাঁচাবো বলে


শুধু নারীদেরই কেন, পুরুষদেরও তো হত্যা করা যায়! | Newsbangladesh\nশনিবার, জুলাই ১১, ২০১৫ ৫:৫৬\nশুধু নারীদেরই কেন, পুরুষদেরও তো হত্যা করা যায়!\n২৮ বছর বয়সী তুর্কি নারী সিলেম কারাবুলুত পুলিশকে দেওয়া জবানবন্দিতে ক্ষুব্ধ কণ্ঠে প্রশ্ন রাখেন- শুধু নারীদেরই হত্যা করা হবে কেন? পুরুষদেরও তো হত্যা করা যায়!\nজবানবন্দিতে এমন বিস্ফোরক আর নারীবাদী বিক্ষোভের বয়ান অবশ্যি এমনি এমনি বেরিয়ে আসেনি সিলেমের কণ্ঠ থেকে। তিনি নিজে তার স্বামীকে গুলি করে হত্যা করেছেন।\nস্থানীয় পত্রিকা হুররিয়েত জানায়, স্বামীর মারধরে আর অনৈতিক প্রস্তাবে ত্যক্ত বিরক্ত হয়ে গত বুধবার বিকেলে স্বামীকে গুলি করে হত্যার পর সিলেম নিজেই পুলিশ ডেকে এনে ধরা দেন।\nপরদিন বৃহস্পতিবার তাকে আদালতে নেওয়া হয়। এসময় তার হাবভাব ছিল বেপরোয়া। হ্যান্ডকাফ পরা সিলেমকে দুইজন নারী পুলিশ কর্মকর্তা আদালতে যখন নিয়ে যায় তখন তার টিশার্টে ইংরেজিতে লেখা স্লোগানটি সবার দৃষ্টি আকর্ষণ করে। এতে লেখা ছিল, “প্রিয় অতীত, সকল শিক্ষার জন্য তোমাকে ধন্যবাদ। প্রিয় ভবিষ্যত, আমি প্রস্তুত (ডিয়ার পাস্ট, থ্যাঙ্কস ফর অল দ্য লেসনস। ডিয়ার ফিউচার, আই অ্যাম রেডি)।”\nএসময় তিনি বৃদ্ধাঙ্গুলি দেখিয়ে তার প্রতি লোকজনের সমর্থনের জবাব দেন।\nদক্ষিণ তুরস্কের আদানা এলাকার এ ঘটনায় সমগ্র তুরস্ক এখন তোলপাড়। স্টপ ভায়োলেন্স এগেইনস্ট ওমেন নামের একটি এনজিওর তথ্যমতে, ২০১৪ সালে দেশটিতে ২৮৬ জন নারীকে হত্যা করা হয়েছে বিভিন্ন ঘটনায়। আর ২০১৫ সালে জানুয়ারি থেকে এখন চলতি জুলাই পর্যন্ত সময়ে এরই মধ্যে ১৬০ জনকে হত্যা করা হয়েছে। তুরস্ক সরকারও স্বীকার করছে যে দেশটিতে নারীদের বিরুদ্ধে নৃশংসতা একটি গুরুতর বিষয়ে পরিণত হয়েছে। বেশিরভাগ ক্ষেত্রেই স্বামী বা নিকটাত্মীয়দের আক্রোশের শিকার হচ্ছে তারা।\nআদালতে সিলেম জানান, স্বামী হাসান কারাবালুত (৩৩) প্রায়ই তাকে মারধর করতেন। এছাড়া তাকে পতিতাবৃত্তি এবং মাদক ব্যবসায় বাধ্য করতেও চাইতেন। সবশেষে তার নিজের জীবন সংশয়ও দেখা দিয়েছিল স্বামীর কাছে।\nকারাবুলুত দম্পতির দেড় বছর বয়সী এক কন্যা সন্তান রয়েছে।\nতুরস্ক তোলপাড় করা এ ঘটনাকে অনেকেই এক ধরনের ‘অনার কিলিং’ বলে চিহ্নিত করছেন। দেশটিতে স্বামীদের হাতে স্ত্রীদের নিহত হওয়ার ভুড়ি ভুড়ি ঘটনা থাকলেও স্ত্রীর হাতে কোনও স্বামী নিহত হয়েছেন- এমন ঘটনা অতি বিরল।\nভারত-পাকিস্তানসহ অনেক দেশেই পারিবারিক সম্মান রক্ষার্থে প্রেমঘটিত বিয়ের পাত্রপাত্রীদের হত্যা করে থাকে স্বজনরা। মূলত উঁচু-নিচু জাত বা ধনী-গরীব দ্বন্দ্বের জেরে ঘটিত এসব জঘন্য অপরাধ মিডিয়ায় অনার কিলিং হিসেবে পরিচিত।


সরাসরি বার্তা২৪, অপরাজেয় বাংলায় যুক্তরাষ্ট্রের প্রেসিডেন্ট নির্বাচন নিয়ে ওয়েবিনার\n০১:৫১ পিএম | ২৮ অক্টোবর, ২০২০\n১০ রবিউল আউয়াল ১৪৪২\nআগামী ৩ নভেম্বরের মার্কিন যুক্তরাষ্ট্রে প্রেসিডেন্ট নির্বাচনকে সামনে রেখে ইন্ডিপেন্ডেন্ট ইউনিভার্সিটি, বাংলাদেশ- আইইউবি’র গ্লোবাল স্টাডিজ অ্যান্ড গভর্ন্যান্স প্রোগ্রামের উদ্যোগে ওয়েবিনার আয়োজন করা হয়েছে। বুধবার (২৮ অক্টোবর), রাত ৮ টা এ ওয়েবিনার শুরু হবে।\nএতে নির্বাচনের সর্বশেষ পরিস্থিতি নিয়ে কথা বলবেন দেশ ও বিদেশের খ্যাতনামা শিক্ষক, গবেষক ও রাজনৈতিক বিশ্লেষকরা। যার সঞ্চালনা করবেন আইইউবি’র স্কুল অব লিবরেল আর্টস অ্যান্ড সোশ্যাল সায়েন্সেস অনুষদের ভারপ্রাপ্ত ডিন ও গ্লোবাল স্টাডিজ অ্যান্ড গভর্ন্যান্স-জিএসজি প্রোগ্রাম’র বিভাগীয় প্রধান অধ্যাপক ড. ইমতিয়াজ এ হুসেইন।\nআলোচক হিসেবে থাকবেন ইস্ট-ওয়েস্ট বিশ্ববিদ্যালয়ের অর্থনীতি বিভাগের সহকারী অধ্যাপক পারভেজ কে আব্বাসি। তিনি আলোকপাত করবেন যুক্তরাষ্ট্র নির্বাচন ও দক্ষিণ এশিয়া প্রসঙ্গে।\nওয়াশিংটনে নিযুক্ত বাংলাদেশের সাবেক রাষ্ট্রদূত হুমায়ূন কবির কথা বলবেন যুক্তরাষ্ট্র নির্বাচনের প্রতিফলনের বিভিন্ন দিক নিয়ে।\nরিপাবলিকান ও ডেমোক্র‌্যাট দলের ভোটার মোবিলাইজেশনের লক্ষ্য ও কৌশলসমূহে গুরুত্ব দেবেন ইন্টার ন্যাশনাল রিপাবলিকান ইন্সটিটিউটের বাংলাদেশ আবাসিক কর্মসূচি পরিচালক ড. জিওফ্রে ম্যাকডোনাল্ড।\nঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. আমেনা মোহসিন কথা বলবেন যুক্তরাষ্ট্রের প্রেসিডেন্ট নির্বাচনের লৈঙ্গিক প্রেক্ষাপট নিয়ে।\nযুক্তরাষ্ট্রের টেক্সাস এ অ্যান্ড এম ইন্টারন্যাশনাল ইউনিভার্সিটির সহযোগী অধ্যাপক ড. মেহনাজ মোমেন। তিনি আলোকপাত করবেন ২০২০ সালের নির্বাচনে সুইং স্টেটগুলোকে ঘিরে যেসব বিস্ময় অপেক্ষা করছে তার ওপর।\nআরো থাকবেন আন্তর্জাতিক খ্যাতিসম্পন্ন রাজনৈতিক বিশ্লেষক, যুক্তরাষ্ট্রে ইলেনয় ইউনিভার্সিটির পলিটিকস অ্যান্ড গভর্নমেন্ট বিভাগের অধ্যাপক ড. আলী রীয়াজ। এবারের নির্বাচনের তিনটি সম্ভাব্য দিক নিয়ে কথা বলবেন তিনি, যা নিয়ে ভাবতে হবে।\nআলোচনায় যুক্তরাষ্ট্র প্রেসিডেন্সিয়াল নির্বাচন সরাসরি কাভার করার অভিজ্ঞতা থেকে ২০১৬ ও ২০২০ এর নির্বাচনের ভিন্নতার দিকগুলো নিয়ে কথা বলবেন অপরাজেয় বাংলা’র সম্পাদক মাহমুদ মেনন।\nওয়েবিনারটি অনলাইন নিউজ পোর্টাল বার্তা২৪.কম ও অপরাজেয় বাংলার ফেসবুক পাতায় সরাসরি সম্প্রচার করা হবে। এছাড়া প্রচারিত হবে আইইউবি’র ফেসবুক পাতা ও ইউটিউব চ্যানেলে।\nঅপরাজেয় বাংলা বার্তা২৪ মার্কিন যুক্তরাষ্ট্রে প্রেসিডেন্ট নির্বাচন ওয়েবিনার\nভারতে করোনার থাবায় মৃত বাংলাদেশির লাশ হস্তান্তর\nবগুড়ায় নিজ ঘরে বৃদ্ধা খুন


সমার্থ শব্দযোগে দ্বিরুক্তি\nসমার্থ শব্দযোগে দ্বিরুক্তি কোনটি?\nপ্রশ্নঃ সমার্থ শব্দযোগে দ্বিরুক্তি কোনটি?\nপানের বনে হাওয়া যখন চঞ্চলতা জাগায়, তখন কে চঞ্চল হয়ে উঠে?\nকিভাবে সত্যকে পাওয়া যায়?\nভুলের মধ্য দিয়ে\nসত্যকে হৃদয়ে লালন করে\n’লোক-লোকান্তর’ কবিতার প্রথম চরণ কোনটি?\nলোক থেকে লোকান্তরে আমি যেন স্তব্ধ হয়ে শুনি\nিআমার চেতনা যেন একটি সাদা সত্যিকার পাখি\nদোলে বন্য পানলতা, সুগন্ধ পরাগে মাখামাখি\n’ধান দিয়া কী হইব, মানুষের জান যদি না থাকে।’ উক্তিটি কার?\nকোন শব্দে প্রত্যয় ‘উপজীবিকা’ অর্থে ব্যবহার হয়েছে?


চট্টগ্রাম বিশ্ববিদ্যালয় C1 ইউনিট এর প্রশ্নপত্র এবং সমাধান\nচট্টগ্রাম বিশ্ববিদ্যালয় C1 ইউনিট এর প্রশ্নপত্র এবং সমাধান: 2004 সালে চট্টগ্রাম বিশ্ববিদ্যালয় C1 ইউনিট ভর্তি পরীক্ষায় আসা সকল প্রশ্নপত্র এবং এর ব্যাখ্যা সহ সমাধান। এছাড়া এখন ঘরে বসে অনলাইনেই পূর্ণাঙ্গ ভর্তি প্রস্তুতির এবং মডেল টেস্ট দেওয়ার সুব্যবস্থা।\n1. বাংলাদেশের জাতীয় সংসদের অধিবেশন কে আহবান করেন?\n2. বাংলাদেশের প্রাচীনতম নগর কেন্দ্র কোনটি?\n3. ইংরেজ ইস্ট ইন্ডিয়া কোম্পানী কখন বাংলা, বিহার ও উড়িষ্যার দেওয়ানী লাভ করে?\n4. ইতিহাস বিখ্যাত ট্রয় নগরী কোথায় অবস্থিত?\n5. টেস্ট ক্রিকেটে সবচেয়ে কম বয়সে সেঞ্চুরী করেন কে?\n6. বাংলাদেশ সুপ্রীম কোর্টের বিচারপতিদের নিয়োগ দেন কে?\n7. এলিসি প্রাসাদ হল-\nস্পেনের রানীর প্রাসাদ\nভারতের রাষ্ট্রপতির বাসভবন\nফরাসি প্রেসিডেন্টের সরকারি বাসভবন\nবৃটেনের প্রধানমন্ত্রীর বাসভবন\n8. সদর দপ্তরের ক্ষেত্রে ভুল কোনটি?\nWTO - জেনেভা\n9. ১৬৮৯ মানবাধিকার প্রতিষ্ঠায় স্বাক্ষরিত হয়-\nFrench Declaration of Rights of man and of the Citizen\nEnglish Bill of Rihts\n10. বাংলাদেশের জাতীয় সঙ্গীতে কোন বিষয়টি প্রাধান্য লাভ করেছে?\nবাংলার প্রাকৃতিক কথা\nবাংলার মানুষের কথা\nবাংলার ইতিহাসের কথা\nবাংলার সংস্কৃতির কথা\n11. বাংলায় ইউরোপীয় বণিকদের মধ্যে কারা প্রথম এসেছিল?\n12. বাংলায় ফরায়েজী আন্দোলনের উদ্যোক্তা কে ছিলেন?\nশাহ ওয়ালি উল্লাহ\nহাজী শরীয়ত উল্লাহ\nমাওলানা কেয়ামত অালী\n13. "Justice delayed is justice denied" -কার উক্তি?\n14. বাংলাদেশের অষ্টম জাতীয় সংসদে নির্বাচিত একজন সদস্য নিজেই নিজেকে শপথ পাঠ করিয়েছেন, তিনি কে?\nএডভোকেট আব্দুল হামিদ\nব্যারিষ্টার জমির উদ্দিন সরকার\n15. ’মোসাদ’ কোন দেশের গোয়েন্দা সংস্থা?\n16. দ্বিতীয় বিশ্বযুদ্ধের পর যুদ্ধপরাধীদের বিচার করা হয়েছিল জার্মানির-\n17. লয়া জিরগা-\nআফগানিস্থানের আইন ও শাসন পরিষদ\nইরাকী শিয়াদের নবগঠিত রাজনৈতিক দল\nইরানের সর্বোচ্চ আদালত\n18. WMD এর পূর্ণ অভিব্যাক্তি-\nWar of mass destruction\nWeather and Meteorological\n19. নিচের কোনটি জাতিসংঘের মূল অঙ্গ সংস্থা নয়?\n20. অবিভক্ত বাংলার শেষ মুখ্যমন্ত্রী কে ছিলেন?


Do Not Disturb'! কাজের সময়ে বিরক্ত করবে না কেউ, WhatsApp এর নয়া ফিচার - Prothom Kolkata\nDo Not Disturb’! কাজের সময়ে বিরক্ত করবে না কেউ, WhatsApp এর নয়া ফিচার\nএকের পর এক নিত্যনতুন ফিচারের হিড়িক লেগেছে হোয়াটসঅ্যাপে। সাম্প্রতিক ফিচার্স মাল্টি ডিভাইজ সাপোর্ট, মেসেজ রিয়্যাকশন ইত্যাদির রেশ না কাটতেই আরও এক নতুন বৈশিষ্ট নিয়ে হাজির মেটা মালিকাধীন ইনস্ট্যান্ট মেসেজিং প্ল্যাটফর্ম। জানা গিয়েছে, একটি নতুন এপিআই (API) এর উপরে কাজ করছে হোয়াটসঅ্যাপ।\nএটি একটি নোটিফিকেশন ফিচার হিসাবে কাজ করবে। কাজের সময়ে যাতে কেউ বিরক্ত না করে তার জন্য ‘Do Not Disturb’ মোড চালু করতে চলেছে এই অ্যাপ। এটি যখন খুশি এনেবেল ও ডিসেবেল করার অপশন পাবেন ব্যবহারকারীরা।\nকী ভাবে কাজ করবে ‘Do Not Disturb’ মোড?\nএকটি নির্দিষ্ট সময়ের জন্য আপনি হোয়াটসঅ্যাপে ইনকামিং কল ও মেসেজের নোটিফিকেশন এড়িয়ে যেতে পারবেন। কিন্তু কারা কারা কল, মেসেজ করলেন তা সবই জানতে পারবেন আপনি। এমনকি আপনি যে এই মোড অন রেখেছেন তা যিনি কল করছেন তিনিও জানতে পারবেন না। আবার আপনি চাইলে এই মোড অফ করে স্বাভাবিক অবস্থায় ফিরে যেতে পারেন।\nWaBetaInfo এর রিপোর্ট বলছে, নতুন একটি ফিচারের উপর কাজ করছে হোয়াটসঅ্যাপ। যেখানে ব্যবহারকারীরা নিজেদের হোয়াটসঅ্যাপ অ্যাকাউন্ট সাইলেন্ট মোডে রাখতে পারবেন। প্রথমে এই ফিচারটি হোয়াটসঅ্যাপ বিজনেস (WhatsApp Business) ব্যবহারকারীদের জন্য উপলব্ধ করা হবে তারপর iOS ১৫ সফটওয়্যারে পাওয়া যাবে এটি। নয়া বৈশিষ্ট সফল ভাবে কাজ করলে পরবর্তীকালে সমস্ত অ্যাকাউন্টে রোল আউট করা হবে এই ফিচার।\nবর্তমানে ফিচারটি নির্বাচিত বিটা ব্যবহারকারীদের কাছে রোল আউট করা হচ্ছে পরীক্ষা করার জন্য। খুব শীঘ্রই এই আপডেট অর্থাৎ নতুন ফিচারটি অ্যাপ স্টোরে তালিকাভুক্ত করা হবে। উল্লেখিত সফটওয়্যার ব্যবহারকারীরা হোয়াটসঅ্যাপ আপডেট করলেই ফিচারটি দেখতে পাবেন।\nTags: iOS 15 Multi Device Support whatsapp business Whatsapp calling WhatsApp new feature\nPrevious 2022 Citroen C3 : জুলাই ১ থেকে শুরু বুকিং, তার আগে গাড়ি সম্পর্কে ৫ তথ্য যা আপনার জানা উচিত\nNext নামমাত্র দামে Realme C30! বড় ৫,০০০ mAh ব্যাটারি ও ফাস্ট প্রসেসর, এই তারিখে লঞ্চ


সংঘাত ও ঐতিহাসিক সম্ভাবনার পথে বাংলাদেশ\nSunday, 02 November 2008 19:19\nবাংলাদেশের রাজনীতি, সংস্কৃতি ও বুদ্ধিবৃত্তির সমগ্র ময়দান জুড়ে চলছে সংঘাত। সে সংঘাত নিছক সভা-সমাবেশ, লেখা-লেখি ও রাজনৈতিক দলাদলির মধ্যে সীমাবদ্ধ নয়, নির্মম হত্যাকান্ডও ঘটাচ্ছে। দেশের সেকুলার পক্ষটি এ হত্যাকান্ডকে আরো তীব্রতর ও রক্তাত্ব করতে চায়। তারা দাবী তুলেছে, একাত্তরের ন্যায় আরেকটি যুদ্ধের। অভিন্ন দেশ, অভিন্ন ভাষা, অভিন্ন খাদ্য-পানীয় ও জলবায়ুর দেশ বাংলাদেশ। জনসংখ্যার শতকরা ৯০ ভাগেরও বেশী মুসলমান। খোলাফায়ে রাশেদার আমলেও মুসলমানগণ মোট জনসংখ্যার শতকরা ৯০ ভাগ ছিল না। নানা ভিন্নতায় ভরপুর প্রতিবেশী ভারতসহ বিশ্বের বহু দেশ। প্রশ্ন হল, এতটা অভিন্নতা সত্ত্বেও বাংলাদেশে কেন এ বিরামহীন সংঘাত? কারণ একটিই| ভাষা, বর্ণ ও পোষাকপরিচ্ছদে এক হলেও এক নয় চেতনা, জীবনবোধ ও দর্শন।\nআর সকল বিতর্ক ও সংঘাতের শুরুতো এ ভিন্ন জীবনবোধ বা দর্শন থেকেই।\nনবীপাক (সাঃ)এর যুগে আরবদের ভাষা, বর্ণ ও পোষাক-পরিচ্ছদে কোন পার্থক্য ছিল না। অথচ সেখানে রক্তক্ষয়ী প্রচন্ড যুদ্ধ হয়েছে বার বার। সে যুদ্ধেরও কারণ ছিল দুটি ভিন্ন চেতনা ও ভিন্ন দর্শন। একটি হল ইসলাম, অপরটি জাহেলিয়াত বা অজ্ঞতা। একদল চেয়েছিল আল্লাহর প্রদর্শিত পথ অনুসরণ করে সমাজ, রাষ্ট্র ও সভ্যতার নির্মাণ। আরেকদল চেয়েছিল আদিম অজ্ঞতার উপর প্রতিষ্ঠিত আরবের সমাজ ও সংস্কৃতির সংরক্ষণ। কোন পক্ষই নিজ নিজ অভিষ্ট লক্ষ থেকে এক পা পিছু হটতে রাজী ছিল না। কোন সমাজে যখন এমন দুটি আপোষহীন প্রতিপক্ষ জন্ম নেয় সে সমাজে সংঘাত তো অনিবার্য। তখন ভাই ভাইয়ের বিরুদ্ধে এবং পিতা পুত্রের বিরুদ্ধে অস্ত্র ধরে। তাই এ সংঘাত নিছক আল্লাহ ও তাঁর রাসূলের উপর ঈমান আনা বা নামায-রোযার মধ্যে সীমাবদ্ধ ছিল না। সীমাবদ্ধ ছিল না নিছক মুর্তি গড়া বা ভাঙ্গার মধ্যেও। বরং সে সংঘাত প্রবেশ করেছিল সমাজ, রাজনীতি, সংস্কৃতি ও বুদ্ধিবৃত্তির প্রতিটি অঙ্গণে। সে সংঘাতে সেদিন বিজয়ী হয়েছিল ইসলামের পক্ষের শক্তি। তাদের সে বিজয়ে আরব থেকে যে শুধু মুর্তি ও মুর্তিপুজা অপসারীত হয়েছিল তাই নয়, অপসারিত হয়েছিল মদ্যপান, উলঙ্গতা, ব্যাভিচার, সূদ, সন্ত্রাস, অপসংস্কৃতি, অপ-সাহিত্যসহ সকল প্রকার মিথ্যাচার ও দুর্বৃত্তি। ইসলামের সে বিজয়ে ন্যায়, সুবিচার ও পবিত্রতা নেমে এসেছিল শুধু আরব ভূমিতেই নয়, ইরান, মিশর, তুরস্ক, আফগানিস্তান, মধ্য-এশিয়া, উত্তর আফ্রিকা, স্পেনসহ বিশ্বের বিশাল ভূ-ভাগে। ইসলামের বিজয়ে সেদিন মহাকল্যাণ ঘটেছিল মানব জাতির। বাংলাদেশের মানুষের বড় দুর্ভাগ্য যে দেশটিতে ইসলামের একটি পরিপূর্ণ বিজয় কোন কালেই ঘটেনি। শতকরা ৯০ ভাগ মানুষ ইসলাম কবুল করলেও দেশটির রাজনীতি, সংস্কৃতি, অর্থনীতি, আইন-আদালত, বুদ্ধিবৃত্তিতে ইসলাম কোন কালেই বিজয়ী শক্তি রূপে আবির্ভূত হয়নি। আসেনি বুদ্ধিবৃত্তিক কোন আমূল বিপ্লব। তবে এর কারণও ছিল। দেশটি বিজিত হয়েছিল তুর্কি মুসলমানদের হাতে। তাদের নিজেদেরই ইসলামের বহু মৌলিক বিষয় অজানা ছিল। তাদের অনেকেই মুসলিম সমাজে প্রবেশ করেছিল আব্বাসীয় খলিফাদের কৃতদাস হিসাবে। তাদের বাহাদুরী ছিল শুধু রণাঙ্গণে। ফলে তুর্কিদের হাতে বিস্তুর সাম্রাজ্য বিস্তার হলেও, ইসলামী জ্ঞানের বিস্তার বা উন্নয়ন ঘটেনি। শাসক মুর্খ বা জ্ঞানবিমুখ হওয়ায় বাংলাদেশে জ্ঞানার্জনের ন্যায় ফরয ইবাদতটি যথার্থ ভাবে পালিত হয়নি। গুরুত্বও পায়নি। ফলে ইসলামের বহু মৌলিক বিষয়ই বাংলাদেশীদের অজানা থেকে গেছে। এবং সেটি শত শত বছর ধরে। জনসংখা বিচারে আরব ও ইন্দোনেশিয়ার মুসলমানদের পরই তাদের স্থান। দেশটিতে ইসলামের ইতিহাস ৮ শত বছরের। অথচ মাত্র শত বছর আগেও বাংলায় ইসলামি বই বলতে বুঝানো হত মীর মোশররফের লেখা “বিষাদ সিন্ধু” বা কিছু প্রাচীন পুঁথি সাহিত্য। কোরআনের প্রথম বাংলা অনুবাদ হয়েছে গিরিশ চন্দ্র নামক একজন হিন্দুর হাতে। সেটিও উনবিংশ শতাব্দীতে। এটি কি কম ব্যর্থতা? দেশবাসীর আরেক দুর্ভাগ্য, একটি উপনিবেশিক কাফের শক্তির গোলামী করেছে ১৯০ বছর ধরে। সমগ্র মুসলিম জাতির ইতিহাসে এমন ঘটনা দ্বিতীয়টি নেই। নিজদেশে সংখাগরিষ্ঠ অন্য কোন মুসলিম জনগোষ্ঠী এত দীর্ঘকাল কোন অমুসলিম শাসকের গোলামী করেনি। বাঙ্গালী মুসলমানদের সে গোলামী শুরু হয়েছিল ১৭৫৭ সালে। উত্তর-ভারত, মহিশূর ও পাঞ্জাবের মুসলমানদের জীবনে সেটি শুরু হয়েছিল এর প্রায় একশত বছর পর। ইরাকে ও ফিলিস্তিনে শুরু হয়েছিল ১৯১৭ সালে। মুসলিম বিশ্বে উপনেবিশীক কাফের শাসনের শুরু মূলতঃ এ বাংলা থেকেই। মুসলিম উম্মাহর ভিতরে ঢুকতে শত্রুরা সবসময়ই দুর্বল স্থানটি খুঁজেছে। আর সেদিন দুর্বল গণ্য হয়েছিল বাংলাদেশ। বাংলা জয়ের ফলেই শত্রুর পক্ষে দিল্লি-বিজয় সহজ হয়ে যায়। মুসলমান হওয়ার অর্থ শুধু এ নয়, সে শুধু মসজিদ পূর্ণ করবে। জ্বিহাদের ময়দানও তাকে পূর্ণ করতে হয়। আর অতি গুরুত্বপূর্ণ জ্বিহাদ হল, মুসলিম ভূমিতে কাফেরী হামলার প্রতিরোধ। এ লক্ষ্যে শক্তিসঞ্চয় করা ও রণাঙ্গণে নামা মুসলমানের উপর ফরয। পবিত্র কোরআনে নির্দেশ দেওয়া হয়েছে,\n“ওয়াআয়িদ্দুলাহুম মাআস্তাতা’তুম মিন কুউয়া” অর্থঃ “এবং তাদের (শত্রুর) বিরুদ্ধে যুদ্ধের জন্য সম্ভাব্য সর্বশক্তি দিয়ে প্রস্তুত হও।” –(সুরা আনফাল আয়াত ৬০)।\nপবিত্র এ আয়াতের অর্থ দাঁড়ালো, যেখানেই শত্রুর হামলার সামান্যতম সম্ভাবনা আছে সেখানেই সর্বশক্তি দিয়ে প্রস্তুতিও থাকতে হবে। একাজ শুধু বেতনভোগী সেপাইয়ের নয়। প্রতিটি মুসলমানের। হামলার মুখে অপ্রস্তুত থাকাটিই হল, আল্লাহর এ নির্দেশের অবাধ্যতা। এমন অবাধ্যতা শুধু পরাজয়ই নয়, আযাবও ডেকে আনে। ইহুদীদের সে অবাধ্যতা তাদের অপমান বাড়িয়েছে দেশে দেশে। তাই নবীজী (সাঃ)র আমলে জ্বিহাদে ময়দানে নামেননি এমন কোন সাহাবী খুঁজে পাওয়া যাবে না। নেমেছেন নবীজী (সাঃ) স্বয়ং। আফগানিস্তানে ও ইরাকে মার্কিন আগ্রাসনের বিরুদ্ধে প্রবল প্রতিরোধ যুদ্ধের মুল দার্শনিক ভিত্তি তো এটিই। কিন্তু মার্কিনীরা ও তাদের সেকুলার মিত্ররা মুসলমানদেরকে সে কোরআনী দর্শন ও নির্দেশ থেকে দূরে হটাতে চায়। অতীতে ব্রিটিশেরাও সেটি করেছিল। জ্বিহাদের নির্দেশ ভূলিয়ে দিতে তারা গোলাম আহম্মদ কাদিয়ানীর ন্যায় ভন্ড ধর্মপ্রচারকের জন্ম দিয়েছিল। ১৭৫৭ সালে বাংলার স্বাধীনতার সুরক্ষার দায়িত্ব নবাব সিরাজ-উদ্দৌলার একার ছিল না। তাই পরাজয়ের দায়ভার শুধু মীর জাফর ও তার সহযোগীদের ঘাড়ে চাপালে সুবিচার হয়না। মুসলমান নাগরিকগণই বা কোন দায়িত্বটি পালন করেছে? মীর জাফর তো প্রতিদেশেই থাকে। আফগানিস্তানে ও ইরাকে এরাই কাফের বাহিনীর সাথে সহযোগিতা করছে। কিন্তু দেশদুটির ধর্মপ্রাণ মানুষ কি সেটি মেনে নিয়েছে? তারা তো নেমেছে প্রতিরোধে। এসব জ্বিহাদী মুসলমানেরাই তো আফগানিস্তানে পরাজিত করেছিল এককালের বিশ্বশক্তি রাশিয়াকে। কয়েকবার পরাজিত করেছে হানাদার ব্রিটিশদের। কিন্তু ১৭৫৭ সালে বাংলাদেশে সেটি হয়নি। সিংহকে বছরের পর বছর চিড়িয়াখানায় রাখার পর ছেড়ে দিলে স্বাধীন শিকার ধরারও যোগ্যতা হারায়। তখন রুচী লোপ পায় স্বাধীন জীবনের। দরজা খুলে দিলেও তখন সে ঘর থেকে বের হয় না। তেমন অবস্থা দীর্ঘকাল গোলামী জীবনে অভ্যস্থ্ একটি জাতিরও। তখন বেড়ে উঠে ভিখারী-সুলভ মানসিকতা। সত্তরের দশকে বাংলাদেশ যে আন্তর্জাতিক ভিক্ষার ঝুলির খেতাব পেয়েছিল সেটির কারণ নিছক দুর্ভিক্ষ ছিল না, ছিল গোলামী মানসিকতাও। উপনেবেশিক শাসনের এটিই বড় কুফল। বিদেশী অধীনতা থেকে মূক্তিপ্রাপ্ত তৃতীয় বিশ্বের দেশগুলি এখনও তাই সাহায্য-নির্ভর তথা পর-নির্ভর। ১৯০ বছরের গোলামীর কারণে তেমন একটি পর-নির্ভর অবস্থা অতিশয় তীব্রতর হল বাংলাদেশে। সেটি শুধু রাজনৈতিক ও অর্থনৈতিক ক্ষ্রেত্রে নয়, আদর্শিক, সাংস্কৃতিক, বুদ্ধিবৃত্তিক ক্ষেত্রেও। এরূপ গোলামীর অবস্থার কারণেই দেশে রাজনৈতিক অচলাবস্থা দেখা দিলেই রাজনীতিবিদ ও বুদ্ধিজীবীরা ধর্ণা দেয় বিদেশী দূতাবাসে। ২০০৭ সালে জন্ম নেওয়া কেয়ার টেকার সরকার হল মূলতঃ ছিল তাদেরই ফসল। কোন স্বাধীন দেশে কি এটি সম্ভব? মার্কিন যুক্তরাষ্ট্র, ব্রিটেন, ফ্রান্স বা জার্মানী কি একটি দিনের জন্যও এমন বিদেশী হস্তক্ষেপ মেনে নিবে? বাংলাদেশের বহু বিষয় নিয়েই বহু বিতর্ক। তবে যা নিয়ে কোন বিতর্ক নেই তা হল, দেশটিতে প্রবল ভাবে বিজয়ী হল, ইসলামের বিপক্ষ শক্তি। দেশের রাজনীতি ও বুদ্ধিবৃত্তিসহ তাদের দখলে গেছে আইন-আদালত, সংস্কৃতি ও অর্থনীতির ময়দানও। মুসলমানদের জন্য এটি শুধু রাজনৈতিক পরাজয় নয়, আদর্শিক ও চেতনাগত বিপর্যয়ও। ইসলামের বিপক্ষ শক্তিটির দীর্ঘকালব্যাপী বিজয়ের ফলে দেশটিতে ব্যাভিচার যেমন বৈধ কর্ম, তেমনি বৈধ হল সূদ, মদ্যপাণ এবং সিনেমা, নাটক ও নাচের নামে উলঙ্গতা ও অশ্লিলতা। ইসলাম পরিণত হয়েছে একটি পরাজিত জীবন-দর্শনে। অতিশয় জড়সড় হয়ে টিকে আছে মসজিদে। মূর্তি-নির্মাণের ন্যায় হারাম কাজও গণ্য হচ্ছে সাংস্কৃতিক কর্মরূপে। সে হারাম কর্মটি বাঙালী মুসলমানের সাংস্কৃতিক কর্মরূপে প্রতিষ্ঠা পেয়েছিল ঢাকা বিমান-বন্দরের সামনে প্রধান সড়কের উপর লালন শাহের মুর্তি স্থাপনের মধ্য দিয়ে। সেটি অপসারিত হয়েছে। কিন্তু সে হারাম কাজটির সমর্থণে কলম ধরেছে দেশের সেকুলার বুদ্ধিজীবীরা। মুসলমান নামধারি অনেকে মুর্তি-নির্মান ও মুর্তি-স্থাপনের পক্ষে রাজপথে মিছিলেও নেমেছে। অনেকে এটিকে ইসলাম-সম্মত করারও চেষ্টা করেছে। অথচ তাদের এ বোধটুকুও নেই, মুর্তি-নির্মান ধর্মীয় বৈধতা পেলে সবচেয়ে বেশী মুর্তি নির্মিত হত মক্কা-মদিনায়। কারণ মুসলিম ইতিহাসের শ্রেষ্ঠ মানুষদের সিংহভাগ জন্ম নিয়েছে তো সেখানে। ইসলামে মুর্তি নির্মান হারাম। এ বিষয়ে হযরত আয়েশা (রাঃ) থেকে নবীজী(সাঃ)র হাদীসঃ “বিচারের দিন ঐ সব লোকেরা সর্বাপেক্ষা তিরস্কারের পাত্র হবে যারা আল্লাহর সৃষ্টির অনুসরণে জীবজন্তু প্রস্তুত করবে তথা মুর্তি গড়বে।” -সহীহ আল-বোখারী। ফলে মূর্তিগড়া ইসলাম সম্মত হয় কি করে? মানব ইতিহাসের সবচেয়ে সুন্দরতম সভ্যতর জন্ম দিয়েছে ইসলাম। কিন্তু কোথাও কি নির্মিত হয়েছে মুর্তি? ভারতবর্ষে দীর্ঘ ৮ শত বছর মুসলিম শাসনে বহু মিনার, বহু স্মৃতী সৌধ নির্মিত হয়েছে। নির্মিত হয়েছে তাজমহল। কিন্তু কোন মুর্তিও কি মুসলমানদের হাতে নির্মিত হয়েছে? মুর্তি নির্মিত হয়েছে কি উমাইয়া ও আব্বাসী আমলে? দেহে ব্যাধী বাড়লে জ্বরও বাড়ে। তখন ওজন কমে, ক্ষুধাও কমে যায়। দৈহীক অসুস্থ্যতার এগুলো লক্ষণ। তেমনটি ঘটে চেতনা-রাজ্যে বা ঈমানে রোগ ধরলে। ব্যক্তির রোগাগ্রস্ত চেতনা বা ঈমানহীনতার লক্ষণ হল, সে শুধু সূদ-ঘুষই খায় না, বা শুধু ব্যাভিচারিতেই নামে নামে না, বরং মুর্তি গড়া ও সেটির স্থাপনেও আগ্রহ দেখায়। একটি রাষ্ট্রে কতজন বেঈমান মানুষের বাস সেটির পরিমাপটি যে শুধু সেদেশের সুদী বাংক, পতিতাপল্লি বা মদের দোকানের সংখ্যা থেকে ধরা পড়ে তা নয়, ধরা পড়ে কতটা মুর্তি নির্মিত হল সেটি দেখেও। ইরানের বাদশাহ রেজা শাহের সেকুলার শাসনামলে বহু মুর্তি গড়া হয়েছিল। তুরস্কে মুর্তি গড়া হয়েছিল কামাল পাশা ও তার অনুসারিদের শাসনামলে। জামাল আব্দুন নাসেরের শাসনামালে মুর্তি নির্মিত হযেছিল মিশরে। চিন্তাচেতনায় এরা সবাই ছিল সেকুলার তথা ইসলামশূণ্য। আল্লাহর বিধানের অবাধ্যতাই ছিল তাদের রাজনীতি। এভাবে আল্লাহর অবাধ্যতা যেখানেই বিজয়ী হয়েছে, সেখানে মুর্তি-গড়ারও রেওয়াজ বেড়েছে। কথা হল, এসব পথভ্রষ্ট-পাপীদের পাপকর্ম কেন মুসলমানদের কাছে অনুসরণীয় হবে। অথচ বাংলাদেশে মুর্তিগড়া জায়েজ করতে গিয়ে কেউ কেউ সে নজিরও হাজির করেছেন। বাংলাদেশে মুসলমান নামধারি সেকুলারদের চেতনা রাজ্যে আল্লাহর অবাধ্যতা যে কতটা ব্যাপক ভাবে বেড়েছে সেটি বুঝা যায় মুর্তি নির্মানের পক্ষে তাদের এরূপ বক্তব্য ও বিপুল আয়োজন দেখে। দেশ যে কত দ্রুততার সাথে ভ্রষ্টতার পথে এগুচ্ছে এসব হল তার প্রমাণ। ইসলামের মূল কথা, আল্লাহ ও তার বিধানের প্রতি নিঃশর্ত আনুগত্য। যার শাশ্বত মডেল হযরত ইব্রাহীম(আঃ)।আল্লাহর পক্ষ থেকে যখনই যে হুকুম এসেছে তখনই তিনি সে হুকুমের প্রতি “লাব্বায়েক” তথা “আমি হাজির” বলেছেন। এমনকি নিজ সন্তানের কোরবানীতেও। মুসলমান শব্দটিও তাঁর দেওয়া। মুসলমানের জীবনে সে আনুগত্যের প্রতিফলন ঘটাতে হয় শুধু নামায-রোযায় নয়, তার প্রতিটি আচরণ, কাজকর্ম ও সংস্কৃতিতে। এক্ষেত্রে সামান্যতম অবাধ্যততাই হল পথভ্রষ্টতা বা কুফরি। কিন্তু বাংলাদেশের মুসলমানদের জীবনে সে আনুগত্য কতটুকু? পবিত্র কোরআনে ঘোষিত হয়েছেঃ “আল্লাহ ও তাঁর রাসূলের পক্ষ থেকে যখন কোন বিষয়ে হুকুম এসে যায় তখন কোন পুরুষ বা মহিলা ঈমানদারের আর কোন অধিকার থাকে না যে সে হুকুমের অবাধ্য হবে। এবং যারা আল্লাহ ও তাঁর রাসূলের নির্দেশাবলীর অবাধ্য হল তারাই পথভ্রষ্ট হল সুস্পষ্ট ভ্রষ্টতার দিকে।”-(সুরা আল-আহযাব, আয়াত ৩৬)। এ আয়াতের শিক্ষণীয় দিকটি হল, যে বিষয়ে মহান আল্লাহর সুস্পষ্ট বিধান এসে গেছে সে বিষয়ে মত প্রকাশ বা গ্রহণ-বর্জন নিয়ে আলোচনার সুযোগ নেই। এক্ষেত্রে মুসলমানের কাজ হল সেটি পালন করা। নইলে সে শামিল হয় সুস্পষ্ট পথভ্রষ্টদের দলে। বাংলাদেশ মসজিদ-মাদ্রাসার দেশ। গভীর শ্রদ্ধা নিয়ে ব্যাপক ভাবে পঠিত হয় পবিত্র কোরআন। কিন্তু প্রশ্ন হল, মহান আল্লাহতায়ালার এ কোরআনী ঘোষণা কি এসব লক্ষ লক্ষ পাঠকদের নজরে পড়েনি? আর পড়লে তা থেকে তারা শিক্ষাটি কি পেল? শিক্ষা পেলে তার বাস্তবায়নই বা কোথায়? সূদ, ঘুষ, ব্যাভিচার, মদ্যপাণ ইসলামে হারাম। এব্যাপারে সুস্পষ্ট ঘোষণা এসেছে মহান আল্লাহর। কিন্তু সে নির্দেশের পরও বাংলাদেশে সেগুলি অবাধে চলছে। এসব পাপকর্ম সরকারি পৃষ্ঠপোষকতা ও প্রহরাও পাচ্ছে। মুসলমান পুলিশ পতিতাপল্লি পাহারা দিবে, ব্যাংকে বসে রোযাদার সূদের হিসাব কষবে -নবীজী(সাঃ)র আমলে কি এগূলি ভাবা যেত? এগুলি তো আল্লাহর সুস্পষ্ট অবাধ্যতা। আল্লাহর অবাধ্য বা পথভ্রষ্ট হওয়ার জন্য কি প্রয়োজন পড়ে মুর্তিপুজারী হওয়ার? অবাধ্য বা পথভ্রষ্ট হওয়ার জন্য তো শুধু এটুকুই যথেষ্ট, কোন বিষয়ে আল্লাহর পক্ষ থেকে সুস্পষ্ট ঘোষণা আসার পরও সে সেটির অমান্য করল। উপরের আয়াতে তো সেটিই বলা হয়েছে। অথচ বাংলাদেশে সেটিই অহরহ হচ্ছে। সূদীব্যাংক, পতিতাপল্লি, আদালতে বৃটিশ-আইন, সরকারি উদ্যোগে মদের দোকান –এসব তো আল্লাহর অবাধ্যতারই প্রতীক। এখন আবার দাবী উঠেছে রাস্তায় রাস্তায় মুর্তি নির্মানের। যে কোন ব্যক্তির সামনে রাস্তা মাত্র দুটি। একটি আল্লাহর, অপরটি গায়রুল্লাহর।হয় সে আল্লাহর আনুগত্যকে মেনে নিবে। নতুবা শয়তানের|।ব্যক্তির ন্যায় রাষ্ট্রের সামনেও এ দুটি রাস্তা ভিন্ন তৃতীয় রাস্তা নেই। কিন্তু বাংলাদেশের প্রশাসন ব্রিটিশ আমল থেকেই শয়তানের তথা গায়রুল্লাহর পথ অনুসরণ করে আসছে। ব্রিটিশেরা বিদায় নিয়েছে, কিন্তু তাদের গড়া আল্লাহর অবাধ্যতার পথে পরিবর্তন আনা হয়নি। এজন্যই বাংলাদেশে আইন-সিদ্ধ হল পতিতাবৃত্তির ন্যায় জ্বিনা বা ব্যাভিচার। এমন পাপও স্বীকৃতি ও প্রতিষ্ঠা পেয়েছে একটি পেশা রূপে। রাষ্ট্রীয় স্বীকৃতি পেয়েছে সূদী কায়কারবার। বাংলাদেশ মুসলিম রাষ্ট্র হিসাবে পরিচিতি পেলেও সে মুসলিম চরিত্র পায়নি। কোন ধর্মপ্রাণ মুসলমান কি এ অবস্থা মেনে নিতে পারে? ফলে সংঘাত শুধু ঢাকার রাস্তা থেকে মুর্তি সরানো নিয়ে নয়। লড়াইয়ের কারণ আরো গভীরে। সেটি হল, বাংলাদেশের রাষ্ট্রীয় চরিত্র থেকে আল্লাহর অবাধ্যতা নির্মূল করা। দেশের ৯০% ভাগ মুসলমানের উপর এটিই হল সবচেয়ে বড় দায়িত্ব। এ দায়িত্ব পালনে অবহেলা হলে সারা জীবন নামায পড়েও কি লাভ হবে? আব্দুল্লাহ বিন উবাই ঘুষখোর-সূদখোরের বাড়ীতে মিলাদ পড়ায় এমন কোন ধর্ম ব্যবসায়ীর পিছনে নামায পড়েনি। নামায পড়েছিল মহান নবীজী(সাঃ)র পিছনে। কিন্তু সে নামায তাকে মুনাফিক হওয়া থেকে বাঁচাতে পারেনি। তার অপরাধ, ইসলামের বিজয়ের বদলে সে আত্মনিয়োগ করেছিল ইসলামের পরাজয়ে। জোট বেঁধেছিল মক্কার কাফেরদের সাথে। আজও সেরূপ ষড়যন্ত্রে লিপ্ত বাংলাদেশের বহু রাজনৈতিক নেতা, প্রশাসনিক কমকর্তা, বুদ্ধিজীবী ও এনজিও প্রধান। এমনকি তাদের সাথে জড়িত ধর্মের লেবাসধারি বহু ধর্মব্যবসায়ীও। এরাই সম্মিলিত ভাবে টিকিয়ে রেখেছে বাংলাদেশের ইসলামবিরোধী চরিত্র। এবং ভবিষ্যতেও সে চরিত্রকে অক্ষুণ্ন রাখতে রায়। দেশের শান্তি-শৃঙ্খলা ও স্থিতিশীলতা বলতে তারা ইসলাম-বিরোধী চরিত্রের এ অক্ষুন্নতাকেই বুঝায়। এবং পরিবর্তনের যে কোন উদৌগকেই বলছে মৌলবাদ। এ কাজে তারা বিপুল সাহায্য পাচ্ছে কাফের রাষ্ট্রগুলো থেকে। এ লড়াই কে বলছে মৌলবাদী ইসলাম ঠেকানোর লড়াই। আসলে এটি হল, ইসলামের মৌলিক শিক্ষা তথা আল্লাহর বিধান প্রতিহত করার লড়াই। ইসলামের বিরুদ্ধে এটি আরেক ক্রসেড্ বা ধর্মযুদ্ধ। এবং এ যুদ্ধ চলছে হয়েছে বিশ্বব্যাপী। ইসলামের বিজয় রুখতে একমাত্র বাংলাদেশেই শত শত কোটি টাকা আসছে বিদেশী রাষ্ট্র থেকে। কোন ধর্মপ্রাণ ব্যক্তি কি তার নিজ বিশ্বাসের পরাজয়ের এ রাজনীতিতে জড়িত হতে পারে? বরং তার লড়াই তো হবে এমন ইসলামের বিজয়ে|। আল্লাহর কাছে মুসলমান রূপে স্বীকৃতি পেতে হলে ইসলামের বিজয়ের এ লড়ায়ে যোগ দেওয়া ছাড়া অন্য পথ আছে কি? মুসলমান কোন বিদেশী শক্তির মন জুগাতে রাজনীতি করে না। তার রাজনীতির লক্ষ্য তো একমাত্র আল্লাহকে খুশি করা। এবং আল্লাহকে খুশি করার মাধ্যমে জান্নাত-প্রাপ্তীকে সুনিশ্চিত করা। তবে অতি পরাজিত-দশা দেশের সংখ্যাগরিষ্ট মুসলমানের। নিজ দেশে ইসলামের পরাজয়ও তারা নীরবে মেনে নিয়েছে। যেন কিছু করার নেই, সে পরাজয় রোধের সামর্থও যেন তাদের নেই। ইসলামি সংগঠনের বহু নেতা তো প্রতিযোগীতায় নেমেছে কি করে মার্কিনীদের কাছে গ্রহণযোগ্য হওয়া যায়। তাদের অনেকে জ্বিহাদমূক্ত ইসলামের আবিস্কার নিয়ে ব্যস্ত। কথা হল, কোন দিক দিয়ে কি তারা নবীজীর (সাঃ)আমলের মুসলমানের চেয়েও দরিদ্র ও অক্ষম? নবীজী (সাঃ)ও তাঁর সাথীদেরকে তিন বছর অর্থনৈতিক অবরোধের মুখে থাকতে হয়েছে। অনাহারে ও অর্থাভাবে দিনের পর দিন তাঁদেরকে গাছের পাতা খেতে হয়েছে। বাংলাদেশের মুসলমানদের জীবনে আজ তেমন খাদ্যভাব ও অর্থাভাব আছে কি? ফলে কোথায় সে অক্ষমতা? পবিত্র কোরআনে বলা হয়েছে,\n“তোমাদের আয়োজন বা প্রস্তুতি কম হোক অথবা বেশী হোক, বেরিয়ে পর আল্লাহর রাস্তায় এবং জ্বিহাদ কর নিজেদের মাল ও জান দিয়ে। এটিই তোমাদের জন্য অতি কল্যাণকর যদি তোমরা সেটি বুঝতে পার।” –(সুরা তাওবাহ, আয়াত ৪১)।\nবাংলাদেশে ১৪ কোটির বেশি মুসলমান। নবীজী (সাঃ)র আমলে বাংলাদেশের একটি জেলার অর্ধেকের সমান মুসলিম জনসংখ্যা ছিল না। এত লক্ষ লক্ষ মসজিদ, হাজার হাজার মাদ্রাসা, কোটি কোটি মুসল্লি এমনকি খোলাফায়ে রাশেদার আমলেও ছিল না। অথচ সে সীমিত সামর্থ নিয়ে সে আমলের মুসলমানগণ একমাত্র নবীজীর আমলেই ৫০ বারের বেশী জ্বিহাদে নেমেছেন। অথচ বাংলাদেশের মুসলমানেরা বিগত ৮০০ বছরের মুসলিম ইতিহাসে ক’বার নেমেছে? ফলে যা হবার তাই হয়েছে। ইসলামের পরাজিতদশা সৃষ্টি হয়েছে বাংলাদেশের ইতিহাস জুড়ে। শুধু নামায-রোযা, হজ্ব-যাকাত ও দোয়া-দরুদে কি বিজয় অর্জিত হয়? বিজয় অর্জনের এটি কি সূন্নতি তরিকা? এত মুসলমান, এত মসজিদ, এত মাদ্রাসা ও এত ইসলামি প্রতিষ্ঠান তৈরীর হওয়ার পরও কি বলতেই থাকবে, এখনও তাদের সে সামর্থ সৃষ্টি হয়নি? তবে সে সামর্থ কি সৃষ্টি হবে ইসলামের জেগে উঠার শক্তি পুরাপুরি বিলুপ্ত হওয়ার পর? এমন নীতি বহু কাল চললে তাতে কি বেঁচে থাকে মহান আল্লাহর কাছে আত্মসমর্পণের আগ্রহ? বাংলাদেশে ইসলামের আজ যে পরাজয়, ইসলামের শত্রুপক্ষটি সেটিকেই একটি স্থায়ী রূপ দিতে চায়। দেশ তাই এগুচ্ছে একটি নিশ্চিত আত্মসমর্পনের দিকে। শুধু বর্তমান সরকার ও তার বিদেশী প্রভুগণই নয়, বাংলাদেশের সেকুলার দলগুলিও সেটিই চায়। এরূপ একটি পরাজিত ও আত্মসমর্পিত অবস্থা থেকে যারাই বিজয়ের পথ খুঁজে তাদেরকেই মৌলবাদী বলা হচ্ছে। অনেকের কাছে তারা হত্যাযোগ্যও গণ্য হচ্ছে। যাদের ঈমান আছে, এবং আছে সর্বশক্তিময় রাব্বুল আ’লামীনের কাছে আত্মসমর্পণের আগ্রহ, এমন একটি পরাজিত ও আত্মসমর্পিত অবস্থা কি তারা মেনে নিতে পারে? পারে না বলেই বেড়ে উঠছে সংঘাত। বাংলাদেশে অসংখ্য মীর জাফর আছে। তবে দেশটিতে অসংখ্য ঈমানদারও আছে। তাই এটি আর এখন ১৭৫৭ সাল নয়। ফলে কিছু মীর জাফরদের কারণে বীনা লড়ায়েই আত্মসমর্পণ ঘটবে, সে সম্ভাবনা এখন কম। এমন ঈমানদারদের কারণে এ সংঘাতটি নিছক কোন ভোট-যুদ্ধ নয়। নিছক ক্ষমতা দখলের লড়াইও নয়। বরং তার চেয়ে এটি অতি গুরুতর। তাই আজকের যে অস্থিরতা ও সংঘাত সেটি এক গুরুতর সংঘাতের শুরু মাত্র, শেষ নয়। যে সংঘাতের গুরুতর রক্তাক্ষরণে বিলুপ্ত হয়েছে সোভিয়েত রাশিয়া এবং ডুবু ডুবু অবস্থা মার্কিন যুক্তরাষ্ট্রের, সে সংঘাতই নির্মূল করবে বাংলাদেশের ইসলামের শত্রুপক্ষের। বাংলাদেশে ইসলামের ৮০০ বছরের ইতিহাসে এটিই হবে দেশটির সমাজ, রাজনীতি ও সংস্কৃতির ইতিহাসে সবচেয়ে বড় ধরণের গুণগত পরিবর্তন। ০১/১১/০৮


ধর্মকারী: সরকারী বিবৃতি\nযখন আমি এক প্রকার ধর্ম অন্ধ ছিলাম সেই সময়ের কিছু কথা বলি।\nস্কুল থেকে ফিরছি। তখনও আমার ভাগ্যে সাইকেলে যাতায়াত করার সুযোগ হয়নি। ঠিক সেই সময়টায় হেঁটে বাড়ি ফিরতে হতো! রাস্তার মধ্য একবার এক টুকরো আরবি লেখা কাগজ পড়ে ছিল। আরবি পড়তে না জানলেও ঠিক দেখে চিনেছি, এটা আল্লার পবিত্র কোনো বাণী। আমি কাগজটা কুড়িয়ে চুমু খেলাম। শুনেছিলাম, কোন এক মাতাল ব্যক্তি এই আরবি লেখাটা সযত্নে তুলে রাখার জন্য আল্লার প্রিয় পাত্রে পরিণত হয়েছিল। তিনি আর কেউ নন, হয়রত মালেক।\nসে যাই হোক, কাগজটা সযত্নে স্কুল ব্যাগে রেখে দিলাম। আর মনে কল্পনা করলাম, আমি অনেক মহৎ কোনো কাজ করেছি। এর বিনিময়ে আল্লা যে আমাকে কী দেবেন, আল্লাপাকই জানেন। আমি নাদান বাচ্চা, আমি কি আল্লার কথা জানতে পারি? আমি তো আর নবী মুহাম্মদ নই যে, আল্লা কী বলবে না বলবে, আমি সব জানবো।... এসব আজগুবি কথা ভাবছি আর বাসায় ফিরছি। প্রথমে এই কথাটা এসে মাকে বললাম, মা শুনে অনেক খুশি। আমিও খুশি - অনেক খুশি।\nএই ঘটনার পর একদিন আমার এক মাদ্রাসা পড়ুয়া বড় ভাইকে কাগজটা দেখালাম। তিনি কাগজটা দেখে মুচকি হেসে বললেন, এটা তো ফ্যাকা বইয়ের একটা টুকরা! এই বইটা কী - জানতে চাইলাম। তিনি সহজ করে বললেন, এই কাগজটা হলো দাখিল ক্লাসের একটা বইয়ের কাগজের টুকরা, এটাতে মেয়েদের মাসিক সংক্রান্ত লেখা থাকে। মানে মেয়েদের কেমনে কী হয়।\nএই কথাটা শুনার পর আমি কেমন যেন এক যৌন-উন্মাদনা পেলাম। কোথায় গেলো আমার আল্লাভীতি, টের পেলাম না। কেবলই ভাবতে লাগলাম, মেয়েদের যোনি দিয়ে কী জিনিস বের হয়, ইশ!... এসব আমার বয়সন্ধিকালের প্রথম দিকের কথা।\nমা বলতো, "অজু ছাড়া কুরান ধরতে হয় না। আর যদি ধরিসও, তাহলে কুরানের ওজনের সমপরিমাণ যে কোনো সম্পদ দান করতে হবে।" তখন থেকেই ভাবনা: আসলে আছেটা কী এই বইটাতে? তবে প্রথম যেদিন এই বইটা বাংলায় পড়ি, তখন তো আমার চক্ষু চড়ক গাছ! এই বইটাতে হুমকি-ধামকি ছাড়া আর কিছুই নেই। মুসলিম ব্যতীত অন্য ধর্মাবলম্বীদের প্রতি আক্রোশ ছাড়া কিছু নেই। বইটা পড়ে বুঝতে পারলাম, মুসলিম ছাড়া এই পৃথিবীতে অন্য কোনো জাতি থাকতে পারে না। তবে মার মুখে যে শুনি, সমস্ত মানুষ নাকি তিনার সৃষ্টি, তাহলে তিনি কেন তাদের ধ্বংস হতে এবং ধ্বংস করতে বলছেন? তিনি তো সবই পারেন, তাহলে তিনার যদি এতই ইচ্ছা থাকে সমস্ত মানুষকে মুসলিম বানানোর, তাহলে কেন তিনি এই সব কাজটা কুন বলে করে ফেলছেন না?\nকুন বলে তিনি বিশ্বজগত সৃষ্টি করলেন, কুন বলে তিনি আকাশমণ্ডলী সৃষ্টি করলেন। সমস্ত কাজ করলেন সাত দিনে। আর এই সামান্য মানুষকে হেদায়েত দিতে পারছেন না? তিনি যদি না-ই পারেন, তাহলে মুহাম্মদ, ঈসা, মুসা, ইব্রাহিম, আদমকে হেদায়েত দিল কে? তিনিই তো বলেন, আমার রহমত ছাড়া কেউ কোনো কিছু করতে পারবে না। তাহলে কেন এত কষ্ট করে হেদায়েত-এর ঝামেলা পোহাতে হচ্ছে?... কী জানি বাপু! সব তার লীলাখেলা। আমার বুঝে কাজ নেই। তবে এখনও পর্যন্ত তার লীলা কিন্তু চোখে পড়লো না।\nইন্টারনেট অনলাইনে এসে একটা জিনিস দেখলাম, অমুক ব্যক্তি তমুক ব্যক্তি কুরান অবমাননা করার জন্য মানুষ থেকে বানরে পরিণত হয়েছে, কারো মুখ বেঁকে গেছে ইত্যাদি ইত্যাদি। (পরে জেনেছি, ফটোশপ করে নাকি বহু কিছু করা যায়। এমনকি আল্লার ছবিও আঁকা যায়।)\nতবে এ পর্যন্ত কাউকে স্বচক্ষে এমনটি হতে দেখলাম না। এই তো সেদিন হেফাজত মৌল্লানারা কুরান পুড়ে ছারখার করে দিল, কই তাদের তো কিছু হলো না! ইউরোপ-আমেরিকার কত শত মানুষ কুরানের ওপর উঠে বসে থাকলো, তাদের তো কারো কিছু হলো না! এই তো দু'দিন আগে শিবির কর্মীরা কুরান ছিড়ে খণ্ড খণ্ড করে দিলো, কিছু হলো না! তাদের আল্লা কিছু না করলেও পুলিশে ধরে নিয়ে গেল।\nঠিক এই বিষয়টা আমার বোধে আসে না - আল্লা থাকতে এই কাজগুলো মানুষকে কেন করতে হয়? মসজিদ-কাবা-কুরান তো আল্লায় রক্ষা করে। কেন আপনারা শোনেননি, বাদশা আব্রাহা কাবা ধ্বংস করতে এলে আল্লা একদল পাখি পাঠিয়ে কাবা রক্ষা করেছিল?